cyanic-selkie/wikianc huggingface dataset:
ހިސްޓީރިޔާ
ހިސްޓީރިޔާ އަކީ ހަށިގަނޑުގެ އިހްސާސީ، ހަރަކާތީ އަދި ނަފްސާނީ ލޮޅުންއެރުން ކުރިމަތިކުރުވާ މެންޓަލް ޑިސްއޯޑަރ އެކެވެ. ހިސްޓީރިޔާ އަކީ ވަކި ގުނަވަނެއްގެ ބައްޔަކަށް ބަރޯސާވާ ކަމެއް ނޫނެވެ. އާންމުކޮށް ހިސްޓީރިޔާ ގެ މައްސަލަ ދިމާވަނީ އަންހެނުންނަށް ކަމަށް ފާހަގަވެފައި ވިޔަސް ، ފިރިހެނުން އަދި ހުރިހާ އުމުރެއްގެ މީހުންނަށް މިމައްސަލަ ކުރިމަތިވާ ކަމަށް ވެއެވެ. ހިސްޓީރިޔާގެ ސަބަބުން ކުރިމަތިވާ އުދަގޫ ތަކުގެ ތެރޭގައި ހާސްވުން، ފިކުރު ބޮޑުވުން، ކަންބޮޑުވުން، އިހްސާސް ގަދަވުން، އިހްސާސް ދަށްވުން، އިހްސާސް ނެތުން، ނުވަތަ އައްސިވުން، ފަދަ ކަންތައް ހިމެނެއެވެ. މީގެ އިތުރުން ވާގިނެތުން، ތުރުތުރުއެޅުން، ފިޓްޖެހުން ފަދަ ކަންތައް ވެސް ކުރިމަތިވެއެވެ. ހަދާންނެތުން އަދި ނިދީގައި ހިނގުން ފަދަ ކަންކަމަކީ ވެސް ވެދާނެ ކަންކަމެކެވެ.
ޤިސްމު:ބަލިތައް
ކަވަރައްދޫ
ކަވަރައްދޫ އަކީ އިންޑިޔާގެ ޔޫނިއަން ޓެރިޓަރީ އޮފް ލަކްޝަދްވީޕުގެ ވެރިކަން ކުރާ ރަށެވެ.
މޭޖަރ ޖެނެރަލް (ރިޓަޔަރޑް) އާދަމް ޒާހިރު
ނިޝާން ޢަސްކަރީގެ ވެރިކަން (ނ.ޢ.ވ)، މޭޖަރ ޖެނެރަލް (ރިޓަޔަރޑް) އާދަމް ޒާހިރު ސިފައިންގެ ޚިދުމަތާ ގުޅިވަޑައިގެންނެވީ 1978 ވަނަ އަހަރުގެ ނޮވެމްބަރު މަހުގެ 12 ވަނަ ދުވަހުއެވެ. މޭޖަރ ޖެނެރަލް (ރިޓަޔަރޑް) އާދަމް ޒާހިރު ސިފައިންގެ ޚިދުމަތަށް ގެންނެވީ ތިން ފަށުގައި، ސިފައިންގެ 2 ނަންބަރު ސަރުދާރުގެ ރޭންކުގައެވެ. 13 ނޮވެމްބަރު 1978 ގައި ރައީސުލްޖުމްހޫރިއްޔާގެ އޮފީހުން ސިފައިންގެ މަޤާމުތަކުގެ ނަންތައް ބަދަލު ކުރެއްވިއިރު ލެފްޓިނަންޓްގެ ރޭންކަށް ބަދަލު ކުރެއްވިއެވެ. މޭޖަރ ޖެނެރަލް (ރިޓަޔަރޑް) އާދަމް ޒާހިރުވަނީ ސިފައިންގެ ލެފްޓިނަންޓް ކަމާއި، ފަސްޓް ލެފްޓިނަންޓްކަމާއި، ކެޕްޓަންކަމާއި، މޭޖަރ ކަމާއި، ލެފްޓިނަންޓް ކާނަލްކަމާއި، ކާނަލްކަމާއި، ބްރިގޭޑިއަރ ކަމާއި، މޭޖަރ ޖެނެރަލްގެ ރޭންކުގައި އަގުހުރި ޚިދުމަތްތަކެއް ސިފައިންގެއަށް ކޮށްދެއްވާފައެވެ.
ސިފައިންގެ ޚިދުމަތުގައި ލިބިވަޑައިގެންނެވި ޢިލްމާއި ހުނަރުގެ އަލީގައި، މޭޖަރ ޖެނެރަލް (ރިޓަޔަރޑް) އާދަމް ޒާހިރުވަނީ ދިވެހި ފުލުހުންގެ ޚިދުމަތް ތަރައްޤީކޮށް ކުރިއެރުވުމަށް ވަރަށް އިސް ދައުރެއް އަދާކުރައްވާފައެވެ. ސިފައިންގެ ޔުނިޓެއްގެ ގޮތުގައި "ޕޮލިސް ސާރވިސް" ހިނގަމުންދިޔަ ދުވަސްވަރުގަޔާއި، މޯލްޑިވްސް ޕޮލިސް ސާރވިސް އުފެއްދެވިފަހުން ވެސް އެ ދާއިރާގެ އިސް ބޭފުޅެއްގެ ގޮތުގައި ހުންނަވައިގެން އަގުހުރި ޚިދުމަތްތަކެއް ކުރެއްވިއެވެ. މޭޖަރ ޖެނެރަލް (ރިޓަޔަރޑް) އާދަމް ޒާހިރު ޕޮލިސް ސާރވިސްގެ އޮފިސަރ އިންޗާޖު ކަމާއި، ކޮމާންޑިންގ އޮފިސަރުކަން ކުރެއްވިއެވެ. 1996 ޖެނުއަރީ 06 ވަނަ ދުވަހު "ކަމިޝަނަރ އޮފް ޕޮލިސް"ގެ މަޤާމު އުފައްދަވައި، އެންމެ ފުރަތަމަ މި މަޤާމަށް އިސް ކުރެއްވި ބޭފުޅަކީ ވެސް އޭރު ޕޮލިސް ހެޑްކްއޯޓަރޒްގެ ކޮމާންޑިންގ އޮފިސަރގެ މަޤާމްގައި ހުންނެވި މޭޖަރ ޖެނެރަލް އާދަމް ޒާހިރެވެ. މޭޖަރ ޖެނެރަލް (ރިޓަޔަރޑް) އާދަމް ޒާހިރަކީ ސިފައިންގެ ހިންގެވުމުގެ ދާއިރާގައިވެސް އިސްކޮށް ހަރަކާތްތެރިވެވަޑައި ގެންނެވި ބޭފުޅެކެވެ. މިގޮތުން އަދާކުރެއްވި އެންމެ އިސް މަޤާމަކީ 1996 ޖެނުއަރީ 01 އިން 2003 ސެޕްޓެމްބަރު 30 ވަނަ ދުވަހާ ހަމައަށް އަދާކުރެއްވި ޑެޕިއުޓީ ޗީފް އޮފް ސްޓާފްގެ މަޤާމެވެ. ޑެޕިއުޓީ ޗީފް އޮފް ސްޓާފްގެ މަޤާމާއި ކަމިޝަނަރ އޮފް ޕޮލިސްގެ މަޤާމުގައި ހުންނަވަނިކޮށް، 2003 ސެޕްޓެމްބަރ 30 ވަނަ ދުވަހު މިނިސްޓްރީ އޮފް އިންފޮމޭޝަން އާރޓްސް އެންޑް ކަލްޗަރގެ އެގްޒެކެޓިވް ޑައިރެކްޓަރ ކަމުގެ މަޤާމަށް ބަދަލު ކުރެއްވިއެވެ. އެހެންނަމަވެސް ކުޑަ ދުވަސްކޮޅަކަށްފަހު، 2004 ފެބްރުއަރީ 15 ވަނަ ދުވަހު ބްރިގޭޑިއަރ ރޭންކުގައި އަލުން ސިފައިންގެ ޚިދުމަތަށް ގެންނަވައި، ކަމިޝަނަރ އޮފް ޕޮލިސްގެ މަޤާމް ދެއްވިއެވެ. ކަމިޝަނަރ އޮފް ޕޮލިސް، ބްރިގޭޑިއަރ އާދަމް ޒާހިރަށް މޭޖަރ ޖެނެރަލް ކަމުގެ މަޤާމު ދެއްވީ 2004 އޭޕްރީލް 21 ވަނަ ދުވަހުއެވެ. ސިފައިންނާ ފުލުހުން ވަކި ދެ މުއައްސަސާއެއްގެ ގޮތުގައި 2004 ސެޕްޓެމްބަރު 01 ވަނަ ދުވަހު ހަމަޖެއްސެވިއިރުވެސް ކޮމިޝަނަރ އޮފް ޕޮލިސްގެ މަޤާމުގައި ހުންނެވީ އެމަނިކުފާނެއެވެ. ޑެޕިއުޓީ ޗީފް އޮފް ސްޓާފުގެ މަޤާމާއި ކަމިޝަނަރ އޮފް ޕޮލިސްގެ މަޤާމުގެ އިތުރުން، މޭޖަރ ޖެނެރަލް (ރިޓަޔަރޑް) އާދަމް ޒާހިރު އެމް.އެން.ޑީ.އެފްގައި އަދާކުރެއްވި އިތުރު އެޕޮއިންޓްމަންޓް ތަކުގެ ތެރޭގައި ސިފައިންގެ ތަފާތު ބޯޑުތަކާއި ކޮމެޓީތަކުގައި މަސައްކަތް ކުރެއްވުން ހިމެނެއެވެ. އޭގެތެރޭގައި ސްޓާފް ބޯޑުގެ މެންބަރުކަމާއި، ޕްރޮމޯޝަން ބޯޑުގެ ޗެއަރމަންކަމާއި، ސިފައިންގެއަށް 100 އަހަރު ފުރުމާގުޅިގެން އުފެއްދެވި ކޮމެޓީގެ ޗެއަރމަންކަން ފާހަގަ ކުރެވެއެވެ.
މޭޖަރ ޖެނެރަލް (ރިޓަޔަރޑް) އާދަމް ޒާހިރު ސިފައިންގެ ޚިދުމަތުގައި އުޅުއްވަމުން ބައިވެރިވެ ވަޑައިގެންނެވި ބޮޑެތި މަސައްކަތްތަކުގެ ތެރޭގައި އިނގިރޭސިވިލާތުގެ މާސަނަރީންނާބެހޭ މައްސަލަ އިސްކޮށް ހުންނަވައި ތަޙްޤީޤުގައި ބައިވެރިވެވަޑައިގެންނެވުމާއި، 1988 ނޮވެމްބަރ 3 ވަނަ ދުވަހު ރާއްޖެއަށް ކުރިމަތިވި ޢުދުވާނީ ޙަމަލާގެ ވަގުތުގައި ސިފައިންގެ މައިމަރުކަޒު ދިފާޢު ކުރުމުގައި ސިފައިން ކޮށްފައިވާ މަތިވެރި ޖިހާދުގައި ސިފައިންގެ އެތެރޭގައި ތިއްބެވި އިސްވެރިންގެ ތެރޭގައި ކުރެއްވި މަސައްކަތް ފާހަގަ ކުރެވެއެވެ. އެދުވަހު މޭޖަރ ޖެނެރަލް (ރިޓަޔަރޑް) އާދަމް ޒާހިރު ކުރެއްވި މުހިންމު މަސައްކަތްތަކުގެ ތެރޭގައި މުޅި އޮޕަރޭޝަންގެ ކޮމިޔުނިކޭޝަންގެ ކަންތައްތައް ބެލެހެއްޓެވުމާއި، ރަހީނު ކޮށްގެން ދުޝްމަނުން ގެންދިޔަ ދިވެހިން ސަލާމަތްކުރުމަށާއި ދުޝްމަނުން ހިފާ ހައްޔަރުކޮށް ޤާނޫނުގެ ކުރިމައްޗަށް ގެނައުމަށް އިންޑިއާ ސިފައިން ހިންގި އޮޕަރޭޝަންގައި ދިވެހި ސިފައިންގެ ފަރާތުން އިސް ބޭފުޅެއްގެ ގޮތުގައި ބައިވެރިވެވަޑައިގެން ކުރެއްވި މަސައްކަތްތައް ފާހަގަ ކުރެވެއެވެ.
މޭޖަރ ޖެނެރަލް (ރިޓަޔަރޑް) އާދަމް ޒާހިރު ސިފައިންގޭގައި އިޚްލާޞްތެރިކަމާއި ވަފާތެރިކަމާއެކު އަދާކުރެއްވި ޚިދުމަތްތަކުގެ ސަބަބުން ޝަރަފުގެ ނިޝާނުގެ ގޮތުގައި 7 ކުލައާއި 8 މެޑަލް ލިބިވަޑައިގެންފައިވެއެވެ. ލިބިވަޑައިގެންފައިވާ މެޑަލް ތަކަކީ 3 ހުރަވީ ރަން މެޑަލް، 3 ނޮވެމްބަރގެ މެޑަލް، ސައްތައިގެ މެޑެލް، ރައީސުލްޖުމްހޫރިއްޔާގެ މެޑެލް، ސިފައިންގެ ޚިދުމަތުގެ މެޑެލް، މަތިވެރި ޚިދުމަތުގެ މެޑެލް، އަޚްލާޤީ މެޑެލް އަދި އިޚްލާޞްތެރި ޚިދުމަތްކުރުމުގެ މެޑެލް އެވެ. ލިބިވަޑައިގެންފައިވާ ކުލަ ތަކުގެ ތެރޭގައި އަޚްލާޤީ ކުލަ (އެއްވަނަ ފަހަރަށާއި ދެވަނަ ފަހަރަށް)، ސިފައިންގެ ޚިދުމަތުގެ ކުލަ، ރައީސުލް ޖުމްހޫރިއްޔާގެ ކުލަ، އިޚްލާސްތެރި ޚިދުމަތުގެ ކުލަ، ދިގުމުއްދަތެއްގައި ޚިދުމަތްކުރުމުގެ ކުލަ، ޚާއްޞަ ޚިދުމަތުގެ ކުލަ ހިމެނެއެވެ. މޭޖަރ ޖެނެރަލް (ރިޓަޔަރޑް) ސިފައިންގެ ޚިދުމަތުގައި ކުރެއްވި އެންމެ އަގުހުރި އެއް ޚިދުމަކީ ފުލުހުންގެ މުއައްސަސާ ޕްރޮފެޝަނަލް މުއައްސަސާއެއްގެ ގޮތުގައި ބިނާކޮށް ތަރައްޤީކޮށް ކުރިއެރުވުމަށް ކުރެއްވި އަގުހުރި ޚިދުމަތްތެކެވެ. ތެދުވެރިކަމާއި އިޚްލާޞްތެރިކަމާއި ވަފާތެރިކަމާއެކު ދިވެހިރާއްޖޭގެ ޤައުމީ ދިފާޢީ ބާރުގައި ދިވެހި ޤައުމަށް އަގުހުރި ޚިދުމަތްތަކެއް ކުރެއްވުމަށްފަހު، ސިފައިންގެ ޚިދުމަތުން މޭޖަރ ޖެނެރަލް (ރިޓަޔަރޑް) އާދަމް ޒާހިރު ޝަރަފުވެރިކަމާއެކު ރިޓަޔަރ ކުރެއްވީ، 2004 ސެޕްޓެމްބަރު 01 ވަނަ ދުވަހު، ސިފައިންނާއި ފުލުހުންގެ ޚިދުމަތް ވަކިކުރައްވައި، މިއީ ވަކި ދެ މުއައްސަސާއެއް ކަމުގައި ރައީސުލްޖުމްހޫރިއްޔާ ހަމަޖެއްސެވުމާއެކުގައެވެ. ފުލުހުންގެ ޚިދުމަތް ތަރައްޤީކޮށް ކުރިއެރުވުމުގައި ޕޮލިސް ހެޑްކްއޯޓާރޒުގެ އެންމެ އިސް ވެރިޔާގެ މަޤާމުގައި ހުންނަވައިގެން ރާއްޖޭގެ އެތެރޭގެ ހަމަޖެހުމާއި، ޤާނޫނާއި ޤަވާޢިދުތައް ތަންފީޒުކުރުމުގައި އަގުހުރި މަސައްކަތްތަކެއް ކުރެއްވިއެވެ. އަދި މިއަދު މިދެކޭ ފުލުހުންގެ ޒަމާނީ ޚިދުމަތް ޤާއިމުކުރުމަށްޓަކައި ވަރަށް އިޚްލާޞްތެރި އަގުހުރި މަސައްކަތްތަކެއްވަނީ ކުރައްވާފައެވެ.
މޭޖަރ ޖެނެރަލް (ރިޓަޔަރޑް) އާދަމް ޒާހިރު ދިގު މުއްދަތެއްގައި ސިފައިންގެއަށް ޚިދުމަތް ކޮށްދެއްވާފައިވާއިރު، އެމަނިކުފާނަކީ ވަރަށް ގިނަ ގޮތްގޮތުން ފާހަގަކުރެވޭ ހަރުދަނާ ޝަޚްސިއްޔަތެކެވެ. ސިފައިންގެ ކަންތައްތައް ރަނގަޅުކޮށް ހަރުދަނާ ކުރެއްވުމަށާއި ދިވެހި ފުލުހުންގެ ޚިދުމަތް ތަރައްޤީކޮށް ކުރިއެރުވުމަށް ގަދައަޅައި މަސައްކަތް ކުރެއްވި ލީޑަރެކެވެ. މިއަދުގެ ދަރިންނަށް ހުރި ވަރަށް ފުރިހަމަ ލާމަސީލު މިސާލެކެވެ.
މޭޖަރ ޖެނެރަލް (ރިޓަޔަރޑް) އާދަމް ޒާހިރަށް ނިޝާން ޢަސްކަރީގެ ޢިއްޒަތް އެރުވީ، 125 ވަނަ ސިފައިންގެ ދުވަހުގެ މުނާސަބަތުގައި 2017 އެޕްރީލް 23 ވަނަ ދުވަހުގެރޭ ކަޅުތުއްކަލާކޮށީގައި ބޭއްވެވި ޚާއްޞަ އިޙްތިފާލުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމެވެ.
ކަފެނާ
ކަފެނާ އަކީ ޔޫނިއަން ޓެރިޓަރީ އޮފް ލަކްޝަދްވީޕަށް ނިސްބަތްވާ ރަށެކެވެ.
ކަންފަތް ދުޅަވުން (މެދުތެރެ)
މެދުތެރޭ ކަންފަތް ދުޅަވުން އަކީ ވަރަށް ގިނަ ކުޑަ ކުދިންނާއި ބޮޑެތި މީހުންނަށް ދިމާވާ މައްސަލަ އެކެވެ. އާންމު ގޮތެއްގައި މެދުތެރޭ ކަންފަތް ދުޅަވުން މެދުވެރިވަނީ ބެކްޓީރިޔާ ނުވަތަ ވައިރަސް އެއްގެ ސަބަބުންނެވެ. ނަމަވެސް ބައެއް ފަހަރު ހަށިގަނޑާ ނުގުޅޭ އެއްޗެއްގެ ސަބަބުން ވެސް މެދުތެރޭ ކަންފަތް ދުޅަވުން މެދުވެރިވެދާނެއެވެ. އެއްޗަކާއި ނުގުޅިގެން މިބަލި ޖެހިއްޖެނަމަ އެ ނުގުޅުނު މާއްދާއަކާއި ދުރުހެލިވުމުން ބަލި ރަގަޅުވެދެއެވެ. ވައިރަސްގެ ސަބަބުން މެދުތެރޭ ކަންފަތް ދުޅަވުން މެދުވެރިކުރުވަނީ ގިނަ ފަހަރު އަރިދަފުސް ރޯގާ ޖެހުމުންނެވެ. ސަބަބަކީ އަރިދަފުސް ރޯގާ އަކީ މައިގަނޑު ގޮތެއްގައި ވައިރަސް އެއްގެ ސަބަބުން ޖެހޭ ބައްޔަކަށް ވެފައި ވަރަށް ގިނަ ފަހަރު އަރިދަފުސް ރޯގާ އިތުރަށް ގޯސްވެ، އޭގެ އަސަރު އަރުތެރެ އާއި ކަންފަތާއި ހަމައަށް ފޯރާތީ އެވެ. ބެކްޓީރިޔާގެ ސަބަބުން މެދުތެރޭ ކަންފަތް ދުޅަވުން ކުރިމަތިވެއްޖެނަމަ ފެނިދާނެ އަލާމާތްތަކުގެ ތެރޭގައި، ކަންފަތުގައި ރިހުން، ކަންފަތުން ދޮސްއައުން، ހުންއައުން، ކަންފަތުން ނުބައި ވަސްދުވުން ފަދަ ކަންތައްތައް ހިމެނެއެވެ. މިގޮތަށް ދިމާވެއްޖެނަމަ އެންޓިބަޔޮޓިކެއްގެ އެހީގައި ބައްޔަށް ފަރުވާ ލިބިގަނެވިދާނެއެވެ.
ޤިސްމު:ބަލިތައް
ނާރުއެރުން
ނާރު އެރުން އަކީ އާދަޔާ ޚިލާފަށް ކޮންމެވެސް ނާރަކަށް ވާންވެގެން ރިހެން ފެށުމެވެ.
ޤިސްމު:ބަލިތައް
ލޭއަޅާ ބަލި
ލޭއަޅާ ބަލި އަކީ ލޭގައި ހުންނަ އާދަޔާ ޚިލާފު އުނިކަމެއްގެ ސަބަބުން މުޅި އުމުރަށް ލޭއަޅަން ޖެހޭ ބައްޔެކެވެ. ލޭގައި ހުންނަ މިއުނިކަން ކުއްޖާއަށް ވާޞިލްވަނީ ކުއްޖާގެ މައިންބަފައިންގެ ފަރާތުން ވާރުތަވެގެންނެވެ. އެހެން ގޮތަކަށް މިކަން ކުއްޖެއްގެ ހަށިގަނޑުގައި ނުއުފެދެއެވެ. މިއުނިކަމުގެ ސަބަބުން ކުއްޖާގެ ލޭގައި ހުންނަންވާ މުހިއްމު މާއްދާއެއް ކަމުގައިވާ ހިމޮގްލޯބިން އުފެދޭެލެއް މަދުވެއެވެ. ހިމޮގްލޯބިން މަދުވީމާ ހަށިގަނޑަށް އަންނަ ބަދަލުތަކެއް ޙައްލު ކުރުމަށްޓަކައި ލޭއަޅާ ބަލި ހުންނަ ކުދީންނަށް ދާއިމީ ގޮތަކަށް ލޭއަޅަން ޖެހެއެވެ.
ބަލީގެ ވައްތަރުތައް
ލޭއަޅާ ބަލި ހުންނަ ކުދިން ދުނިޔެއަށް އުފަންވާއިރު ރަަގަޅު ނަމަވެސް އުފަންވާތާ 3 ނުވަތަ 4 މަސް ވަރު ވާތަނާ ބަލިވާން ފަށައެވެ. މިގޮތުން ކުއްޖާ ދޮންފޫޑުވުން، ހުންއައުން، ގިނައިން ހޮނޑުލެވުން، ނުނިދުން، އަބަދު ބަލިވެއުޅުން، އެއުމުރުގެ އެހެން ކުދީންނަށްވުރެ ހަރަކާތްތެރިކަން ކުޑަވުން، އަދި ކުއްޖާބޮޑުވާންވީ ވަރަށް ބޮޑުނުވުން ހިމެނެއެވެ.
ތެލަސީމިޔާ ވާރުތަކުރުން
ތެލަސީމިޔާ ވާރުތަކޮށްފާނޭ މީހުންނަކީ ޞިއްޙަތު ދެރަކަމެއް އިހްސާސް ކުރާ ބައެއް ނޫނެވެ. މިފަދަ މީހުންނަށް އެމީހުންނަކީ ތެލަސީމިޔާ ވާރުތަކުރާގޮތް ހުންނަ މީހުންކަމެއް ނޭގެއެވެ. މިކަން އެގޭނެ ގޮތަކީ ލޭނަގާ ޓެސްޓުކޮށް ބަލައިގެންނެވެ. ނުވަތަ އެމީހަކަށް ލޭއަޅާ ބަލީގެ ކުއްޖަކު ލިބުމުންނެވެ.
ބަލި ވާރުތަވާގޮތް
ދެމަފިރިންކުރެ އެކަކީ ބަލި ވާރުތަކުރާގޮތް ހުރި މީހަކަށް ވެފައި، އަނެއް މީހަކީ އެބަލި ވާރުތަކުރާ ގޮތް ނެތް މީހެއް ކަމުގައިވާނަމަ ލިބޭ ކޮންމެ ކުއްޖަކުވެސް ތެލަސީމިޔާ ވާރުތަކުރާ ކުއްޖަކަށް ނުވަތަ ތެލަސީމިޔާ ކެރިއަރަކަށް ވުމުގެ 50 އިންސައްތަ ފުރުޞަތު އޮންނާނެއެވެ.
ދެމަފިރިންގެ ލޭގައިވެސް ބަލި ވާރުތަކޮށްދޭ ގޮތް ހުރިނަމަ ނުވަތަ ދެމީހުންނަކީ ވެސް ކެރިއަރުން ކަމުގައިވާ ނަމަ ބަލިވެ އިންނަ ކޮންމެ ފަހަރަކު ލޭއަޅާ ކުއްޖެއް ލިބުމުގެ 25 އިންސައްތަ ފުރުޞަތު އޮންނާނެ އެވެ.
ފަރުވާ
ތެލަސީމިޔާ މޭޖަރ ނުވަތަ ލޭއަޅާ ބަލީގެ ކުދިންނަކީ އެކުދީން ދުނިޔޭގައި ތިބުމަށް ކޮންމެ 3 ނުވަތަ 4 ހަފްތާ އަކުން 1 ފަހަރު ލޭއަޅަން ޖެހޭ ކުދީންނެވެ. ބައެއް ފަހަރަށް މިއަށްވުރެ އަވަސް އަވަހަށް ލޭއަޅަން ޖެހެއެވެ.
ޑެސްފެރޯލް އިންޖެކްޝަން ޖަހަނީ މިއިންޖެކްޝަން ޖެހުމަށް ޚާއްޞަ ކުރެވިފައިވާ ޕަމްޕެއް ބޭނުންކޮށްގެންނެވެ. އަދި މިއިންޖެކްޝަން ކުއްޖާގެ ހަށިގަނޑުގެ ތެރެއަށް ޖެހުމަށް ނުވަތަ ފޮނުވުމަށް 8 ނުވަތަ 10 ގަޑިއިރު ހޭދަވެއެވެ. އިންޖެކްޝަން ޖެހުމުން ކުއްޖާގެ ހަށިގަނޑުގައި އިތުރުވާ ދަގަނޑުގެ ބައި ކުޑަކަމުދާ ތަކެތި އަދި ބޮޑުކަމުދާތަކެތި އަދި ދަލާއި އެކެވެގެން ހަށިގަނޑުން ބޭރުވެއެވެ.
ރައްކާތެރިވުން
ކޮންމެ ފަހަރަކު ލޭހޯދުމާއި، އަދި މީގެ އިތުރުން ހަފްތާއަކު 5 ނުވަތަ 6 ދުވަހު ޑެސްފަރޯލް އިންޖެކްޝަން ޖަހަން 8 ގަޑިއިރު ހޭދަކުރުމަކީ ވެސް ކުއްޖާގެ އާއިލާއަށް އެހާމެ އުދަގޫ ދަތި މައްސަލަ އެކެވެ.
ކޮންމެ ދުވަހަކު އިންޖެކްޝަން ޖެހުމުން ލިބޭ ތަދާއި މިކަމުގައި ހޭދަވާ ވަގުތަކީ ކޮންމެ މީހަކަށް ވެސް އިހްސާސް ކުރެވޭނެ ކަމެކެވެ.
ޤިސްމު:ބަލިތައް ޤިސްމު:އެކަށޭނަ ލިޔުން
ޚަދީޖާ މުޙައްމަދު
ޚަދީޖާ މުޙައްމަދު އަކީ ކުރީގެ ދިވެހި ފިލްމީ ތަރިއެކެވެ. އޭނާވަނީ ތަފާތު ފިލްމް، ޑްރާމާ ސިލްސިލާ، އޮފީސް ޑްރާމާ އަދި ވީޑިޔޯ ލަވަތަކުން އާންމުންނަށް ފެނިގެން ގޮސްފައެވެ.
ލިބިފައިވާ އެވޯޑްތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ކަޑިމަތި
ކަޑިމަތި އަކީ ޔޫނިއަން ޓެރިޓަރީ އޮފް ލަކްޝަދްވީޕްގެ ރަށެކެވެ.
ބިންގާވަރު
ބިންގާވަރު މިއީ ޔޫނިއަން ޓެރިޓަރީ އޮފް ލަކްޝަދްވީޕުގެ ރަށެކެވެ.
ކޭލަތުނު
ކޭލަތުނު މިއީ ޔޫނިއަން ޓެރިޓަރީ އޮފް ލަކްޝަދްވީޕުގައި ހިމެނޭ ރަށެކެވެ.
ނާސި ބަލި
ނާސި ބަލި އަކީ ކިހުނުވުން ގެ އެންމެ ނުރައްކާތެރި ބާވަތެވެ. ނުވަތަ މިއީ ކިހުނުވުން ގެ ވައްތަރެކެވެ. މިބައްޔަށް ކަސްބީ ބަލި މިހެން ވެސް ކިޔައެވެ.
ނިކަކޯޅި ބަވާސީ
ނިކަކޯޅި ބަވާސީ އަކީ ނިކަކޯޅިއެއްގެ ސިފައިގައި ފުރަގަސް ފަރާތުން ނިކުންނަ ބައްޔެކެވެ.
ޤިސްމު:ބަލިތައް
މައިދާން
މައިދާން މިބަހަކީ ދިވެހި ބަހުގައި ވަރަށް ގިނަ ކަންކަމާއި ގުޅުވައިގެން ބަހުގެ މުއްސަދިކަން އިތުރުކުރުމަށް ބޭނުން ކުރާ ބަހެކެވެ. މައިދާނުގެ މާނަޔަކީ ހާމަޔަށް އޮންނަ ތަނަވަސް ބިމެވެ. ނުވަތަ ވަކި ހާއްސަ ކަމަކާއި ގުޅިގެން މީހުން ނިކުމުއުޅޭ ތަނެވެ. އަދި މިބަހަކީ މަޖާޒު ބަހެއްގެ ގޮތުގައި ވަކި ހާއްސަ ރޮގަކަށް ވެސް ބޭނުން ކުރެވޭ ބަހެއްވެސް މެއެވެ.
މައިދާން މިބަސް ބޭނުން ކުރެވޭ މައިގަޑު ގޮތްތައް
1- ނަން: މިސާލު: މިރަށުގައި ހާދަހާ ބޮޑު މައިދާނެއް އޮވެއެވެ.
2- މަޖާޒު: މިސާލު: ކުޅީވަރުގެ މައިދާނުގައި އޭނާ ހާދަމޮޅެވެ. ތައުލީމީ މައިދާނުގައި މިސުކޫލަކީ ވަނަތަކެއް ހޯދާ ސުކޫލެކެވެ.
3- ހާއްސަ ނަން: ހަގުރާމައިގެ މައިދާން ވަރަށް ނާޒުކުވެއްޖެއެވެ.
udeylia 07:05, 25 މެއި 2010 (UTC)
ކަތޮޅަސް
ކަތޮޅަސް މިއީ ޔޫނިއަން ޓެރިޓަރީ އޮފް ލަކްޝަދްވީޕުގައި ހިމެނޭ ރަށެކެވެ.
އަގަތި
އަގައްޓީ އައިލެންޑަކީ އިންޑިއާގެ ޔޫނިއަން ޓެރިޓަރީ އޮފް ލަކްޝަދީޕްގައި އޮންނަ އަގައްޓީ އެޓޯލް ކިޔާ މުރަކަ އަތޮޅެއްގައި އޮންނަ 7.6 ކިލޯމީޓަރުގެ ދިގުމިނުގައި އޮންނަ ޖަޒީރާއެކެވެ. އެއީ ކޮޗީ ސިޓީގެ ހުޅަނގުން 459 ކިލޯމީޓަރު (285 މޭލު) ދުރުގައެވެ.
ރާދަވަޅި
<DIV style="font-family: Faruma"> ރާދަވަޅިއަކީ ދިވެހިރާއްޖޭގެ ރަސްކަމުގެ ތާރީޚް ލިޔަމުން ގޮސްފައިވާ އިހުގެ ފޮތްތަކަށް ކިޔާ ނަމެކެވެ. މި ފޮތުގައި ރަސްކަލުންގެ ނަންފުޅުތަކާއި، ކޮލީނަންފުޅުތަކާއި، ރަސްކަލުންގެ ނަސަބު ލިޔެފައި ހުރެއެވެ. އަދި ރަސްކަމަށް އިސްވެވަޑައިގަތް އަހަރާއި، ރަސްކަމުން ވަކިވެވަޑައިގަތް އަހަރު ނުވަތަ އަވަހާރަވީ އަހަރު ލިޔެފައި ވެއެވެ.
ފެންނަން ހުރި ރާދަވަޅި ލިޔެފައި ވަނީ ތާނަ އަކުރުންނެވެ. ނަމަވެސް ރާދަވަޅި ދިވެސްއަކުރުން ވެސް ލިޔެފައި ވާކަމަށް ތާރީހީ އިލްމުވެރިން ލިޔުއްވައެވެ. ކޮންމެ ރާދަވަޅިއެއް ވެސް ލިޔެފައި ވަނީ އޭގެ ކުރީގެ ރާދަވަޅީގައި ވާ ލިޔުން ނަކަލު ކޮށް، އޭގެ ފަހުގެ ތާރީހުތައް ހިމަނައިގެންނެވެ.
ބައެއް ރާދަވަޅިތައް ވަނީ އިންޑިޔާއިން ރާއްޖެއާ ހަނގުރާމަ ކުރަން އައި ހޮޅީން އެއް ފަހަރަކު ގަނޑުވަރު އަންދާލި ހާދިސާއެއްގައި އަނދައިގެން ގޮސްފައެވެ. އެއް ފޮތް އޮޅުދޫކަރައިގެ އަރުޝީފުގައިވާ ކަމަށް ބުނެއެވެ. އަދި ރާއްޖޭގައި ޗާޕުކޮށްގެން އެއް ފޮތް ގެންގުޅެއެވެ.
ރާދަވަޅިއަކީ ވަރަށް ކުރީގެ ޒަމާންވީ ލިޔުންތަކެކެވެ. މިހެންކަމުން އެ ފޮތް ލިޔެވިފައިވާ ތަނަ އަކުރުގެ ބައްޓަން މިހާރު އަހަރެމެން މި ލިޔާ ތާނާ އަކުރާ ތަފާތެވެ. މީގެ އިތުރުން ރާދަވަޅީގައި ތާރީހުތައް ލިޔުމަށާއި، އަދަދު ބަޔާންކުރުމަށް ބޭނުންކޮށްފައި ހުރީ އެޒަމާނުގައި ދިވެހިން ބޭނުން ކުރި ވިޔަ އަކުރުތަކެވެ. އެއީ މ، ފ، ދ، ތ، ލ، ގ، ޏ، ސ، ޑ، 0 މި އަކުރުތަކެވެ.
އިބްރާހީމް މުޙައްމަދު ޞާލިޙް
އަލްފާޟިލް އިބްރާހީމް މުހައްމަދު ޞާލިހް އަކީ ދިވެހިރާއްޖޭގެ ދެވަނަ ޖުމްހޫރިއްޔާގެ 6 ވަނަ ރައީސެވެ. އެމަނިކުފާނު ރައީސުލްޖުމްހޫރިއްޔާ ކަމުގެ ހުވާ ކުރެއްވީ 17 ނޮވެންބަރު 2018 ވީ ހޮނިހިރު ދުވަހުއެވެ.
ގޮމަށި
ގޮމަށިނުވަތަ ލުނބޯ ޢާއިލާގެ އެއްޗެކެވެ. މިހުންނަނީ ލުނބޮޔަށްވުރެ ދިގުބުރަކަށެވެ. ގޮމަށިގަހަކީ ލުނބޮގަހަށްވުރެވާކޮށް ހެދޭއެއްޗެކެވެ. ލުނބޯޔަށްވުރެ ގޮމަށިއަޅާލެއް ގިނައެވެ. ތޮށީގައި ހިތިވަސްގަދައެވެ. ގޮމަށީގެ ވަރަށް ގިނަ ވައްތަރުތައް ހުރެއެވެ.
ގޮމަށި އާންމުކޮށް ބޭނުންކުރަނީ ޖޫސް ހެދުމަށެވެ. ނަމަވެސް ބައެއް ކަހަލަ ކާތަކެތި ހެދުމުގައި ވެސް ބޭނުންކ ުރެއެވެ. ގޮމަށީގެ ޕީއެޗް ހުންނަނީ 2-3 ހިސާބުގައެވެ. ގޮމަށީގައި އެކުލެވޭ އެންމެ މުހިއްމު މާއްދާ އަކީ ވިޓަމިން ސީ އެވެ.
ޤިސްމު:ކާތަކެތި ޤިސްމު:މޭވާ
ފަޓާސް
ފަޓާހަކީ ބޯކަރުދާހުން އޮޅާފާ އޮންނަ ހޮޅިއަކަށް ބަޑިބޭސް އަޅާ މެދަށް ފީތާއެއް ލާފައި އޮންނަ އެއްޗެކެވެ. އެފީތާގައި އަލިފާން ރޯކުރުމުން ގޮވާ ގޮތަށް ހަދާފައި އޮންނަ ކުޑައެއްޗެކެވެ. މިއީ ކުޅިވަރު މަޖަލަށް ބޭނުންކުރާ އެއްޗެކެވެ. ޗައިނާޔާއި އިންޑިޔާގެ ފައްޅިތަކުގައި އެމީހުންގެ އަޅުކަމުގެ ވަގުތު ޖެހިއްޖެކަން އެންގުމުގެ ގޮތުން ނާއި ތަފާތު ފެސްޓިވަލްތައް ފާހަގަ ކުރުމުގެ ގޮތުންވެސް ފަޓާސް ޖަހައެވެ. ފަޓާސް ޖެހުމޭ އެބުނެވެނީ ފަޓާހުގެ ފީތާގައި ރޯކޮށް ގޮއްވާލުމަށެވެ. މިގޮއްވާލުމުން ބަރަށް ބާރު އަޑެއް އިވިގެން ދެއެވެ. ނަމަވެސް ފަޓާހަކީ އެހާ ނުރައްކާތެރި އެއްޗެއްނޫނެވެ. ފަޓާހަކީ ބަޑިބޭހުގެ ކުޅިވަރުގެތެރޭގައި ހިމެނޭއެއްޗެކެވެ. އިގިރޭސިބަހުން ބަޑިބޭހުގެ ކުޅިވަރަށް ޕައިރޯޓެކްނިކްސް ނުވަތަ ފަޔަރވޯކް އޭވެސް ކިޔައެވެ. ފަޔަރ ވޯކްގެ ތެރޭގައި ފަޓާހުގެ އިތުރަށް ހަވާ ކިޔާ އެއްޗަކާއި ފައިދަށު ފުރޭތަޔާ، އަލިނަރު ފަދަ އެއްޗެތި ހިމެނެއެވެ.
ފަޓާސް އުފެދުން
ފަޓާސް އެންމެ ފުރަތަމަ އުފައްދާ ބޭނުން ކުރިކަމުގައި ވަނީ 12 ވަނަ ގަރުނުގައި ގަދީމީޗައިނާގައެވެ. ތާރީހީ ލިޔުންތަކުގައި ވާގޮތުން ޗައިނާގައި ބަޑިބޭސް އީޖާދުކޮށް ބޭނުން ކުރަން ފެށީ ނުބައި ރޫހުތަކުންނާއި ޖިންނީގެ ކިބައިން ސަލާމަތްވެ އެއްޗެހި ބިރުގެންނެވުމަށެވެ.
udeylia 07:47, 25 މެއި 2010 (UTC)
ނިޔަނދުރު
ނިޔަނދުރުނުވަތަ އަކީ ލުނބޮޔަށްވުރެ ތޮށިގަނޑުބޯ، ތޮށިގަނޑުގައި ފިތްހުންނަ، މެދުވަރު ފަޅޮލުގެ ބޮޑުމިނުގެ ހުތްމޭވާއެއް، މިއީ ކާއިރުމީރު އެކަމަކު ފަހުން ހިތިރަހަލާ އެއްޗެކެވެ.
ނޯށަށްއެރުން
ނޯށަށްއެރުން އަކީ ނޭފަތާއި ގުޅިގެން ކަރުތެރެއަށް ގޮސްފައިވާ ހޮޅީގެ ތެރެއަށް ކާއެއްޗެތި ނުވަތަ ބޯއެއްޗެތި ދިއުން އެވެ.
ޤިސްމު:ބަލިތައް
ބްރިގޭޑިއަރ ޖެނެރަލް (ރިޓަޔަރޑް) އިބްރާހިމް މުޙައްމަދު ދީދީ
ވަނަވަރު
ސ. ހިތަދޫ، ލެގޫންވިއު ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދު ދީދީ އަކީ 1979 ޑިސެމްބަރު 7 ވަނަ ދުވަހު ސިފައިންގެ ޚިދުމަތާ ގުޅިވަޑައިގެންނެވި ބޭފުލެކެވެ. ސިފައިންގެ ތަފާތު ދާއިރާތަކުގައި ޚިދުމަތް ކުރައްވާފައިވާ ބޭފުޅެކެވެ. ޚާއްޞަ ފަންނީ ދާއިރާއަކީ ކޮމިޔުނިކޭޝަން ދާއިރާއެވެ. ޝަރަފުވެރިކަމާއެކު ސިފައިންގެ ޚިދުމަތުން 2012 ޖުލައި 17 ވަނަ ދުވަހު އެވެ. ސިފައިންގެ ޚިދުމަތުން ޝަރަފުވެރިކަމާއެކު ރިޓަޔަރ ކުރެއްވިއިރު ހުންނެވީ މާލޭ އޭރިއާގެ ކޮމާންޑަރުގެ މަޤާމުގައެވެ.
ސިފައިންގެ ޚިދުމަތް
ސިފައިންގެ ޚިދުމަތާ ގުޅިވަޑައިގެންނެވީ 1979 ޑިސެމްބަރު 7 ވަނަ ދުވަހު އެވެ. ސިފައިންގެ ޚިދުމަތުގައި ހޭދަކުރެއްވި 32 އަހަރުގެ ތެރޭގައި 27 އަހަރު މަސައްކަތް ކުރައްވާފައިވަނީ ކޮމިއުނިކޭޝަން ދާއިރާ ގައެވެ. އެއީ މިހާރުގެ އެމްއެންޑީއެފް ކޮމިއުނިކޭޝަން އިލެކްޓޯނިކްސް އިންފޮމޭޝަން އެންޑް ޓެކްނޮލޮޖީ ސާރވިސް (ސީޓްސް) އެވެ. ސިފައިންގެ ކޮމިއުނިކޭޝަން ސެކްޝަނަށް މިހާރު އައިސްފައިވާ ތަރައްޤީއާ ކުރިއެރުމުގެ ޙަޤީޤީ މޭސްތިރިއަކީ ބްރިގޭޑިއަރ ޖެނެރަލް (ރޓ) އިބްރާހީމް ދީދީއެވެ. އިބްރާހީމް ދީދީ ސިފައިންގެ ޚިދުމަތަށް ގެންނެވީ އެޓޯލްސް އެޑްމިނިސްޓްރޭޝަންގެ ވަޔަރލެސް އޮޕަރޭޓަރއެއްގެ ވަޒީފާ ހުންނަވަނިކޮށް ރައީސް މައުމޫނުގެ ވެރިކަމުގައެވެ. އޭރު ސިފައިންގޭގައި މުއާސަލާތީ ޚިދުމަތް ދިނުމަށް ހުރީ 4 ސީ.ބީ ވޯކީޓޯކީ އެކަންޏެވެ.
އެޕޮއިންޓްމަންޓްތައް
ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީއަކީ، އެން.އެސް.އެސް.ގެ ތަފާތު އެތައް ރޭންކްތަކެއްގައި ޚިދުމަތް ކުރައްވައިފައިވާ ބޭފުޅެކެވެ. އެގޮތުން ފުރުއްވި އިސް ރޭންކްތަކުގެ ތެރޭގައި، ލެފްޓިނަންޓް، ފަސްޓް ލެފްޓިނަންޓް، މޭޖަރ، ލެފްޓިނަންޓް ކާނަލް، ކާނަލްކަން ހިމެނެއެވެ. އަދި، ސީޓްސްގެ އޮފިސަރ އިންޗާޖް ކަމާއި، ކޮމާންޑިންގ އޮފިސަރ ކަމާއި، ކުއާޓަރ މާސްޓަރ ސަރވިސްގެ ކޮމާންޑިންގ އޮފިސަރ ކަމާއި، ސަޕޯޓް ބެޓޭލިއަންގެ ކޮމާންޑިންގ އޮފިސަރ ކަމާއި، ސީ.އެމް.އެސް.ގެ ކޮމާންޑިންގ އޮފިސަރ ކަމާއި، އެމް.އެން.ޑީ.އެފް. ސަދަން އޭރިޔާގެ ކޮމާންޑަރު ކަމާއި، އެމް.އެން.ޑީ.އެފް.ގެ މާލޭ އޭރިޔާގެ ކޮމާންޑަރުކަންވެސް ކުރައްވައިފައި ވެއެވެ.
1988 ނޮވެންބަރު ތިނެއްގެ ޚިދުމަތް
ބްރިގޭޑިއަރ ޖެނެރަލް (ރޓ) އިބްރާހީމް ދީދީއަކީ 1988 ނޮވެމްބަރު 3 ވަނަ ދުވަހުގެ ޢުދުވާނީ ޙަމަލާއާ ގުޅިގެން ވަރަށް ހިތްވަރުފުޅު ގަދަ މަސައްކަތެއް ކުރައްވާފައިވާ ބޭފުޅެކެވެ. ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީ އަކީ ނޮވެމްބަރު ތިނެއްގައި އަމިއްލަ ފުރާނައަށް ބެލުމެއްނެތި ހިތްވަރާއި ޢަޒުމާއެކު ދީނާއި ޤައުމަށްޓަކައި ކެރިގެން ނިކުންނެވި ޤައުމީ ބަޠަލެކެވެ. ޓެރަރިސްޓުންނާ ދެކޮޅަށް ސިފައިން ޙަމަލާދެމުންދިޔަ ނުރައްކާތެރި އަދި ބިރުވެރި ދަނޑިވަޅުގައި ސިފައިންގެއިން ވަޒަން ހުސްވަމުން ދަނިކޮށް، ބަޑިގުދަނުގެ ތަޅުދަނޑިފަތި ކިނބިގަސްދޮށުގެއިން ގެނެސް ސިފައިންގެއަށް ފޯރުކޮށްދެއްވީ އެމަނިކުފާނެއެވެ. މީގެ އިތުރުން ރާއްޖޭގެ ރައީސުލްޖުމްހޫރިއްޔާގެ ސެކިއުރިޓީ ބެލެހެއްޓުމުގައި އެދުވަހު އެމަނިކުފާނު ކުރެއްވި މަސައްކަތަކީވެސް ފާހަގަކޮށްލަންޖެހޭ މަސައްކަތްތަކެކެވެ.
ޝަރަފުވެރި އިތުރު ޚިދުމަތްތައް
އެމަނިކުފާނަކީ ސިފައިންގޭގައި ޕެރޭޑް ކުރިއަރުވާ ތަރައްޤީ ކުރުމަށްވެސް ގިނަގުނަ މަސައްކަތްތަކެއް ކުރައްވާފައިވާ ބޭފުޅެކެވެ. ޚާއްޞަ ގޮތެއްގައި ބޭރުގެ ޢިއްޒަތްތެރިންނަށް އަރުވާ ޝަރަފުގެ ގާޑްތަކުގައި މިހާތަނަށް އެންމެ ގިނަފަހަރު ކޮމާންޑުކުރި ކަމުގެ ޝަރަފު ލިބިވަޑައިގެންފައިވަނީވެސް އެމަނިކުފާނަށެވެ. އެމަނިކުފާނުގެ ކޮމާންޑްގެ ދަށުން ނެރޭ ޝަރަފުގެގާޑުތަކުގެ ފެންވަރު ހިފެހެއްޓުމަށް ގިނަގުނަ މަސައްކަތްޕުޅުތަކެއް ކުރެއްވިއެވެ. ރައްޔިތުންގެ މަޖިލީހުގެ އައްޑުއަތޮޅު ހިތަދޫ މެދު ދާއިރާގެ މެންބަރެއްގެ ގޮތުން، ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީ ވަނީ ޚިދުމަތް ކޮށްދެއްވައިފައެވެ. ރައްޔިތުންގެ މަޖިލީހުގައި އުޅުއްވި މުއްދަތާއެކު، ދައުލަތަށް 37 އަހަރަށްވުރެ ގިނަ ދުވަހު ޚިދުމަތް ކުރައްވައިފައި ވެއެވެ. ސިފައިންގެ އޭރިއާ ކޮމާންޑްތައް ޤާއިމުކުރުމަށްފަހު އެންމެ ފުރަތަމަ އުފެއްދި އޭރިއާ ކޮމާންޑް ކަމުގައިވާ "އެމް.އެން.ޑީ.އެފް ސަދަން އޭރިއާ" ގެ ފުރަތަމަ ކޮމާންޑަރަކީވެސް އެމަނިކުފާނެވެ.
ޚާއްޞަ މަސައްކަތްތައް
ސިފައިންގެ ބޭފުޅެއްގެ ގޮތުގައި ހުންނަވައިގެން ކުރައްވާފައިވާ ޚާއްޞަ މަސައްކަތްތަކަށް ބަލާއިރު ރާއްޖެތެރޭގައި ބޭއްވި ފުރަތަމަ ސާރކް ސަމިޓަށް ތައްޔާރު ވުމުގެގޮތުން އައްޑޫސިޓީގައި ކުރެވުނު ހުރިހާ ކަމެއް ހިނގަމުންދިޔައީ ސީދާ އިބްރާހީމް ދީދީގެ ބެއްލެވުމުގެ ދަށުންކަން ފާހަގަކޮށްލަން ޖެހެއެވެ. އަދި ހަމައެހެންމެ އެންމެފަހުން ރާއްޖޭގައި ބޭއްވި 17 ވަނަ ސާކް ސަމިޓަށްޓަކައި ސިފައިން ރެއާދުވާލު އަރާމެއްނެތި މަސައްކަތްކުރަމުންދިޔައިރު އެމަނިކުފާނަކީވެސް އަމަލީގޮތުން އާދަޔާޚިލާފު ބުރަ މަސައްކަތްތަކެއް ކުރެއްވި އެއްބޭފުޅާއެވެ. އިބްރާހީމްދީދީގެ މިފަދަ އެތައް ޚިދުމަތްތަކެއް ލިޔެވިދާނެއެވެ. މާލޭ އޭރިއާގެ ކޮމާންޑަރުކަމާއި، ސަދަން އޭރިއާގެ ކޮމާންޑަރުކަމާއި، ސީޓްސްގެ ކޮމާންޑިންގ އޮފިސަރުގެ މަޤާމުގެ އިތުރުން އެމަނިކުފާނުވަނީ ޑިއުޓީ ސެކްޝަނާއި، އެން.އެސް.އެސް އޮފީހުގައި މަސައްކަތް ކުރައްވާފައެވެ، އަދި ސީ.އެމް.އެސް، ކިއު.އެމް.އެސް އަދި އާމަރީގެ ކޮމާންޑަރުގެ އެހިތެރިޔާ ކަމާއި، ސަޕޯޓް ބެޓޭލިއަން 1 އަދި 2 ގެ ކޮމާންޑަރުކަން ވެސް ކުރައްވާފައެވެ.
މީގެއިތުރުން، 1988 ވަނަ އަހަރުގެ ނޮވެންބަރު މަހުގެ 3 ވަނަ ދުވަހު ރާއްޖެއަށް ކުރިމަތިވި ނުރައްކާތެރި ޢުދުވާނީ ޙަމަލައިގައި، މާތްވެގެންވާ އިސްލާމްދީނާއި، ދިވެހި ޤައުމާއި ރައްޔިތުންގެ ދިފާޢުގައި، އިބްރާހީމް މުޙައްމަދުދީދީ ކުރެއްވި ހިތްވަރުފުޅުގަދަ މަސައްކަތްޕުޅުތަކުގެ ތެރޭގައި، ސިފައިންގެ ހަތިޔާރު ގުދަނުގެ ތަޅުދަނޑިފަތި ހިއްޕަވައިގެން ވަޑައިގެން، ސިފައިންގޭގެ މައި މަރުކަޒުގެ ބޭރުން މަރުކަޒުގެ އެތެރެއަށް ފޯރުކޮށްދެއްވުމުގައި ކުރައްވައިފައިވާ އާދަޔާޚިލާފު ޙިކުމަތްތެރި، ހިތްވަރުފުޅުގަދަ، އިޚްލާޞްތެރި، ނުރައްކާތެރި މަސައްކަތްޕުޅު މަތިން ޚާއްޞަގޮތެއްގައި ހަނދާންކޮށްލަންޖެހެއެވެ. މީގެއިތުރުން، 2004 ވަނަ އަހަރު، ޑިސެންބަރު މަހު ރާއްޖެއަށް ކުރިމަތިވި ސުނާމީ ކާރިސާގައި، ދިވެހި ސިފައިން އިސްނަންގަވައިގެން ކުރެއްވި އެންމެހައި މަސައްކަތްތަކުގައި ޢަމަލީގޮތުން ބައިވެރިވެވަޑައިގަތުމާއި، 2011 ވަނަ އަހަރު، އައްޑޫސިޓީގައި ސާރކް ސަމިޓް ބޭއްވުމަށްޓަކައި ސަރުކާރުން ކުރެއްވި ބުރަ މަސައްކަތްތައް ރާއްވަވައި ހިންގެވުމާ ހަވާލުވެވަޑައިގެން ހުންނެވި އެންމެ އިސް އޮފިސަރުގެ ހައިސިއްޔަތުން ކުރެއްވި މަސައްކަތްޕުޅުތައްވެސް ފާހަގަކޮށްލަންޖެހެއެވެ.
ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީގެ ޚާއްޞަ ޚިދުމަތްތަކަށް ބަލާއިރު، ސިފައިންގެ މުވާޞަލާތީ ޚިދުމަތްތައް ތަރައްޤީ ކުރުމުގެ މަސައްކަތް، 1980 ވަނަ އަހަރު ފަށާފައިވަނީ މަދު ވަސީލަތްތަކާއެކު، އިބްރާހީމް މުޙައްމަދުދީދީގެ ހިތްވަރުފުޅުގަދަކަމާއި، ޚިދުމަތުގެ ނަމޫނާ މިސާލެއްގެ ގޮތުގައިކަން ފާހަގަކުރެވެއެވެ. މިއަދު ތަރައްޤީވެފައިވާ އެ މުއައްސަސާގެ ކޮމިއުނިކޭޝަންގެ މޭސްތިރިއަކީ، ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީއެވެ.
ކަންފަތް ދުޅަވުން (ބޭރު)
ބޭރު ކަންފަތް ދުޅަވުން އަކީ ވެސް ވަރަށް ގިނަ މީހުންނަށް ދިމާވާ ޞިއްޙީ މައްސަލަ އެކެވެ. މިބަލި ޖެހިއްޖެނަމަ ކަންފަތުގެ ބޭރުބައިގެ ހަންގަނޑުގައި ހިރުވައި ކަހައި، ތޮށިލާގޮތް ވެއެވެ. ބައެއް ފަހަރު ކަންފަތު ތެރެއިން ނުބައިވަސް ދުވާ ފެން، ނުވަތަ ދޮސް އައުން އެކަށީގެން ވެއެވެ. އަދި ދޭތެރެ ދޭތެރެއިން އަޑުނީވުމުގެ މައްސަލަ ވެސް ކުރިމަތިވާގޮތް ވެއެވެ. ބޭރު ކަންފަތް ދުޅަވުން ކުރިމަތިވުމަށް މަގުފަހިކުރާ ކަންތައްތަކުގެ ތެރޭގައި، މާގިނައިން ދާހިއްލުން، ކޮންމެވެސް ސިފައެއްގައި ކަންފަތަށް އަނިޔާއެއް ލިބުން، އެއްޗަކާއި ނުގުޅުން، ފެތުމާއި، ފީނުން ފަދަ ކަންތައްތައް ހިމެނެއެވެ. އާންމު ގޮތެއްގައި ބޭރު ކަންފަތް ދުޅަވުން ކުރިމަތިކުރުވާ ޖަރާސީމް އަކީ ބެކްޓީރިޔާ އެވެ. ނަމަވެސް ވައިރަސް އަދި ފަންގަސް ގެ ސަބަބުން ވެސް މިބަލި ޖެހިދާނެއެވެ.
ޤިސްމު:ބަލިތައް
ބްރިގޭޑިއަރ ޖެނެރަލް (ރިޓަޔަރޑް) އިބްރާހިމް މުޙައްމަދު ދީދީ
ހައްދަވާފައިވާ ތަމްރީނުތައް
ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދު ދީދީރާއްޖެއިންނާއި ރާއްޖެއިން ބޭރުން ތަފާތު ގިނަ ކޯސްތަކެއް ފުރިހަމަ ކުރައްވާފައެވެ. މިގޮތުން ޔޫ.އެސް.އާރމީގައި އޮފިސަރ ބޭސިކް ކޯސް އަދި އޮފިސަރ އެޑްވާންސް ކޯސް ފުރިހަމަކުރެވްވުމާއި، ޕާކިސްތާނު ކޮމާންޑް އެންޑް ސްޓާފް ކޮލެޖުން ބީ.އެސް.ސީ. އޮނަރސް ވޯރ ސްޓަޑީޒް ފުރިހަމަކުރައްވައި، ޕީ.އެސް.ސީ. ލަޤަބް ހާސިލުކުރެއްވުމާއި، އިންޑިއާގެ ނޭޝަނަލް ޑިފެންސް ކޮލެޖުން ނޭޝަނަލް ސެކިއުރިޓީ ސްޓަޑީޒް ދާއިރާއިން އެމް ފިލް ފުރިހަމަކުރައްވައި، އެން.ޑީ.ސީ.ގެ ލަޤަބް ހާސިލުކުރައްވައިފައި ވެއެވެ.
ފުރިހަމަ ކުރެއްވި އިތުރު ކޯސްތަކުގެ ތެރޭގައި އިންގްލިޝް ލޭންގުއޭޖް ކޯސް، ރޭޑިއޯ ރިޕެއަރ ކޯސް، ލީބިއާ ޓްރޭނިންގ، ޕެރޭޑް އިންސްޓްރަކްޓަރ ޓްރޭނިންގ، އެން.ސީ.އޯ ކޭޑަރ، ސިގްނަލް އޮފިސަރ ބޭސިކް ކޯސް، އެޑްވާންސް ކޯސް، ބޭސިކް ސްޓާފްކޯސް. ސެކިއުރިޓީ ސްޓަޑީޒް ކޯސް، ޕާކިސްތާނު އާމީ ކޮމާންޑް އެންޑް ސްޓާފް ކޯސް ވިތް ބީ.އެސް.ސީ އޮނރަސް ވޯރ ސްޓަޑީސް، ނޭޝަނަލް ޑިފެންސް ކޯސް ވިތު އެމް.ފިލް އިން ޑިފެންސް އެންޑް ސްޓްރެޓެޖިކް ސްޓަޑީސް އަދި މެލޭޝިޔާ އިން އިމާމް ޕްރޮފެޝަނަލް ކޯސް ހިމެނެއެވެ. މީގެ ތެރެއިން އެމެރިކާއިން ފުރިހަމަ ކުރެއްވި އިންގްލިޝް ލޭންގުއޭޖް ރޭޑިއޯ ރިޕެއަރ ކޯހުން އެމަނިކުފާނު އޮނަރ ގްރެޖުއޭޓްގެ ދަރަޖަ ހޯއްދަވާފައިވާއިރު، މާސްޓާރސް އޮފް ފިލޯސަފީ އަށް ހުށަހެޅުއްވި ތީސީސްއަށް އެކްސެލެންޓް އެންޑް އައުޓް ސްޓޭންޑިންގެ ދަރަޖަ ލިބިލައްވާފައިވާކަން ފާހަގަކޮށްލަން ޖެހެއެވެ.
ލިބިވަޑައިގެންފައިވާ ޝަރަފުގެ ނިޝާންތައް
ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީ، ސިފައިންގޭގައި އިޚްލާޞްތެރިކަމާއި ވަފާތެރިކަމާއެކު އަދާކުރެއްވި ޚިދުމަތްތަކުގެ ސަބަބުން ޝަރަފުގެ ނިޝާނުގެ ގޮތުގައި، 10 މެޑެއްޔާއި 8 ކުލަ ލިބިވަޑައިގެންފައިވެއެވެ. އެގޮތުން ލިބިވަޑައިގެންނެވި ޝަރަފުގެ މެޑެލްތަކަކީ، ރައީސުލްޖުމްހޫރިއްޔާގެ މެޑެލް، މަތިވެރި ޚިދުމަތުގެ މެޑެލް، ހުރަވީ ރަން މެޑެލް، ދިގު މުއްދަތެއްގައި ޚިދުމަތް ކުރުމުގެ މެޑެލް، 3 ނޮވެންބަރުގެ މެޑެލް، ސައްތައިގެ މެޑެލް، އިޚްލާޞްތެރި ޚިދުމަތުގެ މެޑެލް، ސިފައިންގެ ޚިދުމަތުގެ މެޑެލް، އަޚްލާޤީ މެޑެލް އަދި 17 ވަނަ ސާރކް ސަމިޓް މެޑެއްޔެވެ. ލިބިވަޑައިގެންފައިވާ ޝަރަފުގެ ކުލަތަކުގެ ތެރޭގައި، ސިފައިންގެ ޚިދުމަތުގެ ކުލަ، ޚާއްޞަ ޚިދުމަތުގެ ކުލަ، ކާމިޔާބުގެ ކުލަ، އިޚްލާޞްތެރި ޚިދުމަތުގެކުލަ، ރައީސުލްޖުމްހޫރިއްޔާގެ ކުލަ، ދިގު މުއްދަތެއްގައި ޚިދުމަތް ކުރުމުގެ ކުލަ ހިމެނެއެވެ. އަދި، އަޚްލާޤީ ކުލަ ދެފަހަރަށް ލިބިވަޑައިގެންފައިވެއެވެ.
ރިޓަޔަރ ކުރެއްވުން
ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީއަކީ، 1979 ވަނަ އަހަރުގެ ނޮވެންބަރު މަހުގެ 7 ވަނަ ދުވަހުން ފެށިގެން، މޯލްޑިވްސް ނޭޝަނަލް ޑިފެންސް ފޯސްގައި ތެދުވެރިކަމާއި އިޚްލާޞްތެރިކަމާއެކު 32 އަހަރަށްވުރެ ދިގު މުއްދަތެއްގައި ޚިދުމަތް ކުރެއްވުމަށްފަހު، 2012 ވަނަ އަހަރުގެ ޖުލައި މަހުގެ 17 ވަނަ ދުވަހު، ދިވެހި ސިފައިންގެ ޚިދުމަތުން ޝަރަފުވެރިކަމާއެކު ވަކިވެވަޑައިގެންފައިވާ ސިފައިންގެ އިސް ޚިދުމަތްތެރިއެކެވެ. ބްރިގޭޑިއަރ ޖެނެރަލް (ރިޓަޔަރޑް) އިބްރާހީމް މުޙައްމަދުދީދީ ވަނީ ދިވެހި ދައުލަތަށް ޚިދުމަތް ކުރުމުގެ އިނާމު - 2021 ވަނަ އަހަރު (11 ނޮވެންބަރު 2021) ގައި ހާސިލުކުރައްވާފައެވެ.
ބަވާސީ
ބަވާސީ އަކީ ފުރަގަސް ފަރާތުގެ ބައްޔެކެވެ. (މިބަލިޖެހޭގޮތަކީ، ފުރަގަސް ފަރާތުގެ ދޮރު ކައިރީގައި ހުންނަ އިސްތަށި ތަކުން އިސްތަށިބުޑެއް ދުޅަވެ ދޮސް ގަނެގެން ނުވަތަ ފުރަގަސް ފަރާތު ދޮރުގެ ކައިރިފަށުގައި ބިއްސެއްޖަހައި ދުޅަވެ މުލިއްސަކަށްވެ ދޮސް ގަނެގެން ފުރަގަސް ފަރާތު ދޮރުތެރެ އުމަގުވުމެވެ.)
މޫބަލި
މޫބަލި އަކީ ފުރަގަސް ފަރާތުގެ ބައްޔެކެވެ. މޫބަލި އަކީ ފުރަގަސް ފަރާތު ބަލީގެ ތެރެއިން ބޭރަށް މުޅިން ފާޅުނުވެ އެތެރޭ ކައިރީގައި ގިނަ އަނގަތަކެއް ލައިފައި ހުންނަ ގިނަގިނައިން ލޭއަންނަ ބައްޔެކެވެ. މިއަށް ލެއިބަލިކަން ވެސް ކިޔައެވެ.
ބަވާސީ
ޤިސްމު:ބަލިތައް
މޫބަލި
ޤިސްމު:ބަލިތައް
ޤަރުނު
ޤަރުނަކީ ސަތޭކަ އަހަރެވެ. އިގިރޭސިބަހުން ކިޔާ ސެންޗަރީއެވެ.
ގްރިގޯރިއަން ކަލަންޑަރު:
ގްރިގޯރިއަން ކަލަންޑަރަކީ އަހަރުތައް ގުނުމަށް ބޭނުން ކުރާ ކަލަންޑަރެވެ. އެކަލަންޑަރުގެ ފުރަތަމަ ޤަރުނު ފެށެނީ 1 ޖެނުއަރީން 1 އަދި ޑިސެމްބަރ 31 އަށް 100 ވަނަ އަހަރަށެވެ. ދެވަނަ ޤަރުނު ފެށެނީ 101 ވަނަ އަހަރުންނެވެ. ތިންވަނަ ޤަރުނު ފެށެނީ 201 ވަނަ އަހަރުންނެވެ.
udeylia 09:40, 26 މެއި 2010 (UTC)
ބަނގު ރާ
ބަނގު ރަލަކީ މަސްތުވާ ދިޔާ އެއްޗަކަށް ކިޔާ ނަމެކެވެ. ބަނގުރަލުގައި ހިމެނޭ ކެމިކަލް މާއްދާއަށް ކިޔަނީ އެތަނޯލްއެވެ. އާންމުކޮށް ކިޔާ ގޮތުންނަމަ އަލްކަހޯލެވެ. ބަނގުރަލުގައި ހިމެނެނީ މައިގަޑު ތިން ވައްތަރެކެވެ. އެއީ ބިޔަރު، ވައިން ، އަދި ސްޕިރެޓެވެ.
ބަނގުރާ ބޭނުންކުރުން
ދުނިޔޭގެ ވަރަށް ގިނަ ގައުމުތަކުގައި ބަގުރާ ބޭނުން ކުރެއެވެ. އިންޓަނޭޝަނަލް ސެންޓަރ ފޯ އަލްކަހޯލިކް ޕޮލިސީ ޖަމުއިންޔާއިން ހާމަކުރާ ގޮތުގައި ދުނިޔޭގައި ސަތޭކައަށް ވުރެ ގިނަ ގައުމުތަކުގައި ބަނގުރަލާއި ގުޅޭ ގާނުނުތައް ހަދާ ގެންގުޅުމާއި ވިއްކުމާއި ބޭނުންކުރުމަށް ގަވައިދު ކަނޑައަޅާފައިވެއެވެ. މިގޮތުން ގިނަ ގައިމުތަކުގައި ބޭނުންކުރުން މަނާ އުމުރުގެ ގޮތުގައި 16 އަހަރާއި 25 އަހަރާއި ދެމެދު ހަމަޖައްސާފައިވެއެވެ. އަދި އެންމެ ގިނަ ގައުމުތަކުގައި ބަނގުރާ ބުއިމުގެ ހުއްދަ ލިބޭ އުމުރަކީ 18 އަހަރުން މަތިކަމުގައި ހަމަޖއްސާފައިވެއެވެ.
ބަނގުރަލުގެ ސަބަނުން ސިއްހަތައް ލިބޭ ގެއްލުން
ބަނގުރަލުގެ ސަބަބުން ސިއްހަތައް ލިބޭ ގެއްލުންތައް ވަރަށް ވެސް ބޮޑެވެ. މިގޮތުން ފުރަތަމަ މީހާއަށް މިކަމުގައި ދިމާވާ އެންމެ ބޮޑުކަމަކީ މިއަށް ދެވި ހިފުމެވެ. މި ބަނގުރަލަކީ ޑިޕްރެސަންޓް އެފެކްޓް އެކުލެވޭ އެއްޗަކަށް ވުމުން މީހާގެ ހަށިގަޑު ހިގުމުގެ ނިޒާމުތައް ސްލޯވެ މަޑުޖެހެއެވެ. ނަތީޖާއެއްގެ ގޮތުން ތަފާތު ގިނަގުނަ މައްސަލަތައް ހަށިގަޑުގެ އެތެރޭގެ ގުނަވަންތަކަށް ލިބެއެވެ. ތިރީގައި މިބަޔާން ކޮށްލަނީ ބަނގުރަލުގެ ސަބަބުން ޖެހޭ ބަލިތަކާއި ބަލިޖެހޭ ގުނަވަންތަކެވެ.
1- ފުރަމޭ ( ހަކުރުބަލި، )
2- ފުއްޕާމޭ ( ބްރޮންކައިޓިސް)
3- ހިތް   ( ހާޓްޑިސީސް،)
4- ލޯ    (އަދިރިވުން)
5- ކިޑްނީ   (ކިޑްނީ ފެއިލްވުން)
6- ސިކުޑި (ސްޓުރޯކް)
7- އަނގަ  (ކެންސަރު)
ރަހިމު ބަންދުވުން
ރަހިމު ބަންދުވުން އަކީ ރަހިމުގެ ތެރޭގައި މަތި ފަރާތުގެ ދެހިސާބަކުން މަސްކޮޅެއް ނިކުމެގެން ރަހިމުގެ ދޮރު ބަންދުވުން އެވެ.
ބަނގު ރާ
ދީންތަކުގައި ބަނގުރަލުގެ ހުކުމް އަދި ބަގުރަލާއި ދުރުވާން ޖެހޭ ސަބަބު
ރަހިމު ބަންދުވުން
ޤިސްމު:ބަލިތައް
ބަނގު ރާ
2- ކްރިސްޓިއަން ދީނުގެ ހުކުމް
ހިތް ހުއްޓުން
ހިތް ހުއްޓުން އަކީ ހިތް ކޮންޓްރެކްޓުވުން ފޭލްވުމުގެ ސަބަބުން ކުއްލި އަކަށް ހަށިގަނޑުގެ ބައިތަކަށް ލޭފޯރުކޮށްދިނުން ހުއްޓުމަކަށް އައުމެވެ. ބައެއް ފަހަރު ހިތް ހުއްޓުން އަށް ލޭދައުރުވުން ހުއްޓުން މިހެން ވެސް ކިޔައި އުޅެއެވެ. ހިތް ހުއްޓުމުން ހަށިގަނޑުގެ ބައިތަކަށް އޮކްސިޖަން ފޯރުކޮށެއް ނުދޭނެއެވެ. މިހާލަތަށް ކުއްލިއަކަށް ހިތް ހުއްޓުން މިހެން ވެސް ކިޔައެވެ.
ބަނގު ރާ
3- ޖުއިސް ދީނުގެ ހުކުން 4- ހިންދީ ދީނާއި ބުދު ދީނުގެ ހުކުމް
ހިތް ހުއްޓުން
ހިތް ހުއްޓުން ކުރިމަތިވެއްޖެނަމަ ސިކުނޑި އަށް އޮކްސިޖަން ފޯރުކޮށްދިނުން ހުއްޓި، ހޭނެތުން، ނުވަތަ ޚަބަރު ހުސްވުން، ނޭވާ ހުއްޓުން، ނުވަތަ ނޭވާލުން ދަށްވުން ފަދަ ކަންތައްތައް ކުރިމަތި ކުރުވައެވެ.
ކުއްލިއަކަށް ހިތް ހުއްޓުމަކީ ކުރިން އެއްވެސް އިންޒާރެއް އަދި ސީރިޔަސް ބައްޔެއްގެ އަލާމާތެއް ފެނުމެއްނެތި، ކުއްލިއަކަށް ހިތުގެ ވިންދު އެކީގައި ހުއްޓުމެވެ. މިހެން ދިމާވުމުން ހަށިގަނޑުގެ މުހިއްމު ގުނަވަންތައް ކަމަށްވާ ސިކުނޑި އަދި އެނޫން ވެސް މުހިއްމު ގުނަވަންތަކަށް ލޭގެންގޮސްދިނުން ހުއްޓެއެވެ. ނަތީޖާޢެއްގެ ގޮތުން މަދު މިނިޓްކޮޅެއްގެ ތެރޭގައި އެގުނަވަންތަކުގެ މަސައްކަތްކުރުން ވެސް ހުއްޓާލައެވެ. އަދި މިމަދު މިނިޓްކޮޅުގެ ތެރޭގައި ހިތުގެ ވިންދު އަލުން އަނބުރާ ނުގެނެވިއްޖެނަމަ، އެމީހާ މިދުނިޔެއާއި ވަކިވެއެވެ.
ކުއްލިއަކަށް ހިތް ހުއްޓުމާއި ހާރޓް އެޓޭކް ޖެހުން އާއި ތަފާތު ތަކެއްވެއެވެ. ހާރޓް އެޓޭކްޖެހުމުގެ މާނައަކީ ހިތުގެ މަސްތަކަށް ލޭ ގެނެސްދޭ ހޮޅިއެއް ބަންދުވުމުގެ ސަބަބުން، ހިތުގެ ހިނގުމަށް ބަދަލުއައިސް މަޑުމަޑުން ހުއްޓުމެވެ. މިހާލަތުގައި ކުއްލިއަކަށް ހިތެއް ނުހުއްޓޭނެ އެވެ. thumb|160px|Checking for respiration. thumb|160px|Checking carotid pulse. thumb|160px|Insulflation mouth-to-mouth.
ނާރިނގު
thumb|ނާރިނގު ނާރިނގުނުވަތަ އަކީ ހުތް މޭވާ އެކެވެ. ދިވެހި ބަހުން އޮރެންޖް، އަދި ފޮނި ލުނބޯ ވެސް ކިޔަނީ ހަމަ ނާރިނގު އަށް ނިސްބަތް ކޮށެވެ. ނާރިނގު ފުރަތަމަ ފެނިފައިވަނީ ދެކުނު އޭޝިޔާގެ ގައުމު ތަކުންނެވެ. ދުނިޔޭގައި މިހާރު އެންމެ ގިނައިން ނާރިނގު ހައްދަނީ ބްރެޒިލްގައެވެ. ބަނބުޅަބޮސް އަކީ ވެސް މިއާއިލާގެ މޭވާ އެކެވެ. މީގެ އިތުރުން ލުނބޯ، ގޮމަށި އަދި ނިޔަނދުރު ފަދަ މޭވާ ތަކަކީ އެތަކެތީގެ ހުތްކަމުގެ ސަބަބުން މަޝްހޫރު މޭވާ ތަކެވެ. މިހުރިހާ މޭވާތަކުން ވެސް ޖޫސް ހަދައިގެން ބޭނުން ކުރެއެވެ.
ނާރިނގު ގެ ވެސް ތަފާތު ވައްތަރު ހުރެއެވެ. ދިވެހި ބަހަށް ނާރިނގު ނެގިފައިވަނީ ސާންސްކްރިތު، ފާރިސީ، ނުވަތަ އަރަބި ބަހުން ކަމަށް ލަފާކުރެވެއެވެ. ސަބަބަކީ މިދެންނެވި ބަސްތަކުން ނާރިނގު އަށް ކިޔާނަން ދިވެހި ބަހުން މިކިޔާ ނާރިނގު އާއި އެއްގޮތް ކަމެއް ހުންނާތީ އެވެ.
މިޝޭލް ޕްލެޓިނީ
thumb|left|މިޝޭލް ޕްލެޓިނީ މިޝޭލް ފްރާންސިއަސް ޕްލެޓިނީ އުފަންވީ 21 ޖޫން 1955 ގައި ފަރަންސޭސިވިލާތުގެ އިރު އުތުރު އަވަށެއް ކަމަށްވާ ޒިއުފް އަށެވެ. ޕްލެޓިނީގެ ފުރަތަމަ ރަސްމީ ފުޓުބޯޅަ މެޗު ކުޅުނީ އެންމެ 9 އަހަރުގައެވެ. މިޝޭލް ޕްލެޓިނީ ވަނީ 1982 ގައި އިޓަލީގެ ބޮޑު ބާރެއް ކަމުގައި ބެލެވުނު ޔުވެންޓަސް އަށް ކުޅ ބޮޑެތި ކާމިޔާބީތަކެއް އެޓީމަށް ހޯދައިދީފައެވެ. ޕްލެޓިނީ އަކީ މިހާރު ޔޫރަޕިއަން ފުޓްބޯލް އެސޯސިއޭޝަންގެ ރައީސްއެވެ.
ކްލަބް ކެރިއަރުގެ ފުރަތަމަ ދުވަސްވަރު
މިޝޭލް ޕްލެޓިނީގެ ބައްޕަ އަކީ ފުޓްބޯޅަ ކޯޗެއް ކަމަށްވާ އަލްޑޯ ޕްލެޓިނީއެވެ. އަލްޑޯ އޭނާގެ ދަރއަށް ފުޓުބޯޅައިގެ ހުނަރުތައް ކިޔައިދީ ކޯޗުކޮށް ހެދިއެވެ. މިޝޢލް ޕްލެޓިނީ ބޮޑުވަމުން އައި ދުވަސްވަރު ޓްރެއިނިންގ އެކެޑެމީއެއްގެ ހިއްސާ އާއި ނުލައި ފުޓުބޯޅަ ކުޅުމުގެ ސަބަބުން އޭނާގެ ހުނަރު ތަރައްގީވެފައިވަނީ އެހެން ޕްރޮފެޝަނަލް ކުޅުންތެރިންނާ އަޅާކިޔާލެވޭ ވަރަށް ވުރެ މާ ތަފާތުކަން ބޮޑުކޮށެވެ. ޕްލެޓިނީ ކްލަބް ލެވެލްގައި އެންމެ ފުރަތަމަ ފުޓުބޯޅަ ކުޅެންފެށީ 10 ސެޕްޓެމްބަރ 1966 ގައި އޭ.އެސް.ޒިއުފް އަށެވެ.
1969 ގެ ޖޫނިއަރ މުބާރާތުގެ ފައިނަލްގައި ޕްލެޓިނީ އަށް މާ އެދެވޭ ކުޅުމެއް ނުދެއްކުނެވެ. ނަމަވެސް އުމުރުން އެންމެ 16 އަހަރުގައި ކޫ ގަންބަޑޭލާ ޓޯރނަމެންޓްގައި ޒިއުފް ޖޫނިއަރސް އަށް މޮޅުކުޅުމެއް ދައްކާ މެޒް ޖޫނިއަރސް ބަލިކުރިއެވެ.
ދަދު
ދަދު އަކީ ލައްލައް ގޮތަށް ހަމުން ނަގާ ބައްޔެކެވެ. މިބަލި ނަގައިފައި ހުންނަނީ އެކި ބޮޑު މިނުގައެވެ. ހުންނަނީ ރާޅު ގޮތަށެވެ. ކައިރިފަށް ބޯކޮށެވެ. މިގޮތަށް ލައްލައް ނެގުމަށް ދަދުޖެހުން އަދި ދަދުނެގުން ވެސް ކިޔައި އުޅެއެވެ. ބިންދަދު އަކީ ދަދު ގެ ވައްތަރެކެވެ.
ވައްތަރުތައް
ޤިސްމު:ބަލިތައް
މޭގަ
މޭގައަކީ ދިވެހިބަހުގައި ނަމެއްގެ ގޮތުގައި ބޭނުން ކުރެވޭ ބަހެކެވެ. މޭގަ މިބަހުގެ މާނަ އަކީ ރަސުގެ އިމާރާތްތަކާއި ނުވަތަ ފަރުބަދަތަށް ދުރުން ފުސްކޮށް ފެންނަ ފެނުމެވެ. އަދި ހަމަ ދުރުން އަންނަ ބައިގަޑެއްގެ ލިސާން (ނިޝާން) ފެނުމެވެ.
ދާނެސްނާމާ
thumb|އެންސައިކްލޮޕީޑިޔާ ބްރިޓާނިކާ ދާނެސްނާމާ (ފާރިސީބަހުން: دانشنامهٔ ދާނެޝްނާމޭ) ނޫނީ އެކުމާފާނު، އިނގިރޭސިބަހުން ބުނާނަމަ އެންސައިކްލޮޕީޑިޔާ އަކީ އެކިއެކި މައުޟޫތަކުގެ މައުމާތުތަކެއް އެކުލެވިގެންވާ ލިޔުމެވެ. ދާނެސްނާމާތައް ބަހާލެވިފައި ހުންނަނީ އަލިފުބާގެ އަކުރުތަކަށް މަޒުމޫނުތަކެއްގެ ގޮތުގައެވެ. ރަދީފުތަކާއި ޚިލާފަށް- އެއީ ބަހުގެ ލަފުޒުތަކާއި އޭގެ މާނަ، އަސްލު، ބޭނުންކުރާގޮތް އެކުލެވިގެންވާ ލިޔުމެއް- ދާނެސްނާމާއެއްގައި އެކުލެވިގެންވަނީ އެ މަޒުމޫނެއްގެ މައުޟޫއާއި ގުޅޭ ހަޤީޤީ މައުޟޫމާތުތަކެވެ. ދާނެސްނާމާތައް ހައްދުވާތާ ގާތްގަނޑަކަށް 2000 އަހަރުވެއްޖެވެ. އަދި އެ އަހަރުތަކުގެތެރޭގައި ދާނެސްނާމާތަކަށް ބޮޑެތި ބަދަލުތަކެއް އައިސްފައިވެއެވެ. ތަޖުރިބާކާރުން އެއްކުރައްވާފައިވާ ބަރޯސާވެވޭ ތެދު މައުލޫމާތުތަކެއްގެ ގޮތުގައި، ޗާޕުކުރެވިފައިވާ އިސްދާރުތައްވަނީ ކުތުބުޚާނާ އާއި އެހެނިހެން ތަޢުލީމީ އިދާރާތަކުގައި ޖާގަ ހޯދާފައެވެ.
މޭގަ
އާންމު ގޮތެއްގައި މޭގަ މިބަސް ބޭނުންކޮށް އުޅޭ އާންމު ބަޔަކީ ދަތުރުވެރިންނެވެ. ރާއްޖޭގެ ރަށްތަކަކީ ކަނޑުގެ ސަރަހައްދު ބޮޑު އަދި އެއްރަށާއި އަނެއްރަށް ދުރުދުރަށް ފެތުރިފައި އޮންނަ ޤައުމެއް ކަމުން ދަތުރުވެރިން ދޯނިފަހަރު މަތީގައި ތިބެ ރައްރަށުގެ މޭގަ އަދި އަތޮޅުތަކުގެ މޭގަ ހޯދައެވެ. ކުރީ ޒަމާނުގައި ސަމުގާ އާންމު ނުވާއިރު ރައްރަށުގެ މޭގަ ބަލަނީ ދޯނި ނުވަތަ ބައްތެލީގެ ކުބަށް އަރައިގެން ނެވެ. މޭގަފެނު މަކީ އޮޑިމަށްޗަށް އަތޮޅުގެ ނުވަތަ ރަށެއްގެ ލިސާން ފެނުމެވެ. މިގޮތުން އަތޮޅުގެ ލިސާނަކަށް އުދަރެސްކައިރިން އަތޮޅައިދިމާލުން ހާއްސަ އަލިކަމެއް ނުވަތަ ފުސްކަމެއް ނުވަތަ ކަޅުކަމެއް ފާޅުވާން ހުރެދާނެއެވެ. މޭގަ ފާހަގަ ކުރުމުގައި އެކި ދަތުރުވެރިން ބަލާގޮތްތައް ތަފާތެވެ. ހަނަފަސް ސަހަރާތަކުގައި ދަތުރުކުރާ ދަތުރުވެރިން ވެސް މޭގަ ބަލައެވެ. ހަމަ އެގޮތަށް ވައިގެ ބޯޓުތަކުގައި ވެސް މޭގަ ބަލާއުޅެއެވެ. ކުރީ ޒަމާނުގައި ހަގުރާމައިގެ މައިދާންތަކުގައި މޭގަ ބެލުމަށް ފަސޭހަ ގޮތްތަކެއް ހުރެއެވެ. އަސްވާރުން އަންނަނަމަ އެއަސްތަށް ދަތުރުކުރުމުން ޖައްވަށް އަރައިގަންނަ ކިލާގަނޑު ގެ ފުސްކަން މާދުރު ދުރަށްޖެހެންދެން ފެންނަން ހުރެއެވެ. މި ހިރަފުސްގަޑަކީ އެއަސްވާރުންގެ މޭގައެވެ. އެހެން ކަމުން މޭގައިގެ ސަބަބުން އެއަސްވާރު ތިބި ހިސާބު ރަގަޅަށް ސާފުވެ ގެންދެއެވެ.
udeylia 10:34, 26 މެއި 2010 (UTC)
ދާނެސްނާމާ
20ވަނަ ގަރުނުގެ ފަހުކޮޅުގައި ޑިޖިޓަލްކޮށް އާންމުންނަށް ކިޔާލެވޭގޮތަށް ދާނެސްނާމާތައް ނިކުތުމުގެ ސަބަބުން ކިޔުންތެރިންގެ އަދަދާއި މައުޟޫމާތު ފޯރާ ފަރާތްތަކުގެ އަދަދުވަނީ އިތުރުވެފައެވެ. މީގެ ސަބަބުން ދާނެސްނާމާތަކުގެ ލިޔުންތައްވެސް ފުޅާވެގެން ދިޔައެވެ އަދި ދާނެސްނާމާ އަކީ ކޯޗެއްކަމުގެ ސުވާލުވެސް ވަނީ އުފެދިގެން ގޮސްފައެވެ.
ލަފްޒުގެ އަސްލު
"ދާނެސްނާމާ" މި ލަފުޒު އުފެދިގެން އައީ ފާރިސީ ބަހުންނެވެ. دانش (ދާނެޝް) މާނައީ ޢިލްމު އަދި نامه (ނާމޭ ނުވަތަ ނާމާ) މާނައީ ފޮތް، މިދެލަފުޒުންނެވެ.
ދަނބު
250px|thumb|left|ދަނބު ދަނބުނުވަތަ އަކީ ބިޔަކޮށްހެދޭ ފަތްތައް ހިމަދިގު ލަކުޑިމޮޅު ގަހެއްގައި އަޅާ މޭވާ އެކެވ.ދަނބު އަކީ ހުތްފޮނި ރަހަދޭ އެއްޗެކެވެ. ޅަކޮށްހުންނައިރު ހުންނާނީ ފެހިކުލައިގައެވެ. ދޮންވީމާ ހުންނާނީ ދަނބުކުލައިގައެވެ. ދަނބު ގަހަށް ވެސް ދަނބު ކިޔައެވެ. ދަނބުކުލަ ނިސްބަތް ވަނީ މިމޭވާ އަށެވެ. ދަނބު އެންމެ ގިނައިން ހައްދަނީ ދެކުނު އޭޝިޔާގެ ގައުމުތަކުގައެވެ. ޚާއްޞަ ކޮށް އިންޑިޔާ، ޕާކިސްތާން، އަދި އިންޑޮނޭޝިޔާ ފަދަ ގައުމު ތަކަކީ ދަނބު ހެއްދުމުގައި ފާހަގަ ކޮށްލެވޭ ގައުމުތަކެވެ.
ގަދީމީ ބޭސްވެރިކަމުގެ ފަރުވާގެ ތެރޭގައި ދަނބު ބޭނުން ކުރެވިފައި ެވއެވެ.
ޤިސްމު:ކާތަކެތި ޤިސްމު:މޭވާ
މަހުދީ އަހުމަދު
17 އޮކްޓޯބަރު 1971 ގައި އުފަންވި މަހުދީ އަހުމަދަކީ ދިވެހި ފިލްމީ ދާއިރާގައި 1997 ން 2003 އަށް ޑައިރެކްޓަރެއްގެ ގޮތުން ހަރަކާތްތެރިވެ، ނަމަވެސް މިހާރު ސްކްރީންޕްލޭ ލިޔުމަށް ހާއްސަވެފައިވާ ފަންނާނެކެވެ. ސްކްރީންޕްލޭ ލިޔުމުގެ އިތުރުން 2009 ގައި އުފައްދަންފެށި، އިނގިލި (ފިލްމް) އަކީ ޕްރޮޑިއުސަރެއްގެ ގޮތުން މީނާ ހަރަކާތްތެރިވާ ފުރަތަމަ ފިލްމެވެ. މަހުދީވަނީ މިހާތަނަށް 6 ގައުމީ ފިލްމް އެވޯޑާއި ޓެލެވިޒަން މޯލްޑިވްސްއިން ބާއްވަމުން ގެންދިޔަ އޮފީސްތަކުގެ ޓެލެޑްރާމާ މުބާރާތުގެ ޖުމްލަ 3 އެވޯޑާއި އެންޝޯންޓަރ މޯލްޑިވްސް ފިލްމް އެވޯޑްސް 2012 ގެ އެންމެ މޮޅު އޮރިޖިނަލް ސްކްރީންޕްލޭ ސަޒާ (ފިލްމް) އަދި އިލްޝާ މޯލްޑިވްސް ފިލްމު އެވޯޑްސް 2014 ގެ އެންމެ މޮޅު އޮރިޖިނަލް ސްކްރީންޕްލޭ އިނގިލި (ފިލްމް) އާއި ހަމަ އެފިލްމުން އެންމެ މޮޅު ފިލްމާއި އެންމެ މޮޅު އާރިޓް ޑައިރެކްޝަން ހާސިލްކޮށްފައެވެ. މީގެ އިތުރުން 2014 ގައި ސްރީ ލަންކާގެ ކޮލޮމްބޯ ގައި ބޭއްވި ސާރކް ފިލްމް ފެސްޓިވަލްގައި ފީޗަރ ފިލްމް ކެޓަގަރީން އިނގިލި (ފިލްމް) ވަނީ ބްރޮންޒް މެޑަލް ހާސިލްކޮށްފައެވެ. މިއީ ދިވެހި ފިލްމަކަށް އިންޓަނޭޝަނަލް އެވޯޑެއް ލިބުނު ފުރަތަމަ ފަހަރެވެ.
ފެށުން
މަހުދީއަކީ އަބަދުވެސް ހުސްވަގުތު ފިލްމު ބެލުމަށް ވަރަށް ވަރު ހުންނަ މީހެކެވެ. އަދި ފިލްމާއިބެހޭ ތަފާތު މައުލޫމާތާއި ފޮތާއި މެގަޒިން އެއްކުރުމަކީ އޭނާގެ ހޮބީއެވެ. އެމެރިކާގެ 'ޕްރީމިއަރ' އާއި އޮސްޓްރޭލިއާގެ 'މޫވީ' އަކީ 8 އަހަރުވަންދެން އިޝްތިރާކުދައްކައިގެން އާދަކޮށް ކޮންމެ މަހެއްގައި މަހުދީ ކިޔަމުންއައި 2 މަޖައްލާއެވެ. ނަމަވެސް، ފިލްމު އުފެއްދުމުގެ މަސައްކަތަށް މަހުދީ ޝައުގުވެރިވީ 1988 ވަނަ އަހަރު ކޮލޮމްބޯއަށް ކިޔަވަން ދިޔަ ދުވަސްވަރު އޭނާގެ ރޫމްމޭޓެއްގެ ގޮތުގައި މުޙައްމަދު ނިޔާޒް ޓެޑްރީ އާއި ދިމާވުމަށްފަހުއެވެ. އެދުވަސްވަރު ޓެޑްރީއާއެކު ފިލްމު ބެލުމާއި ފިލްމު އެނަލައިޒްކޮށް ފިލްމު އުފެއްދުމާ ބެހޭގޮތުން ވަރަށް ފުންކޮށް ވިސްނާ ފިކުރުކުރަންފެށިއެވެ. އެދުވަސްވަރު ޓެޑްރީއާއި އެކު އެންމެ ފުރަތަމަ ބެލި ފިލްމަކީ 'ޑައި ހާޑް' އެވެ.
ފިލްމީ ދާއިރާއަށް ވަނުން
އަމަލީ ގޮތުން ޑައިރެކްޓަރެއްގެ ގޮތުގައި މަހުދީ އެންމެ ފުރަތަމަ ހަރަކާތްތެރިވީ ޓެޑްރީ ދިން ފުރުސަތަކުން 1997 ވަނަ އަހަރު ޓެލެޑްރާމާއެއްގައެވެ. އެއަށްފަހު ސްކްރީންޕްލޭ ލިޔުމުގައި މަހުދީ އެންމެ ފުރަތަމަ ހަރަކާތްތެރިވީ ހަމަ ޓެޑްރީ ދިން ފުރުސަތެއްގައި ޓެޑްރީއާއިއެކު ކޯ-ރައިޓަރެއްގެ ގޮތުގައި ދިވެހި ފިލްމު 'އަމާނާތް (ފިލްމް)' ގައެވެ. އަދި މިފިލްމުގެ ޑައިރެކްޝަންއާއި މޭކަޕްގައި ޓެޑްރީގެ އިރުޝާދުގެދަށުން މަހުދީ ހަރަކާތްތެރިވިއެވެ. 'އަމާނާތް' އަކީ ހިންދީ ފިލްމު 'މައުސޫމް' އަށް ވުރެ ބޮޑަށް، އެފިލްމުވެސް ބިނާކޮށްފައިވާ 1983 ވަނަ އަހަރުގެ އިނގިރޭސި ފިލްމު 'މޭން ވުމަން އެންޑް ޗައިލްޑް' ގެ ހަމަ އެނަމުން މަޝްހޫރު ވާހަކަ ލިޔުންތެރިޔާ 'އެރިކް ސީގަލް' ލިޔެފައިވާ ވާހަކަ އަސްލަކަށް ބަލައިގެން ލިޔެފައިވާ ފިލްމެކެވެ. ފިލްމް 'އަމާނާތް' އަށް 3 މާރޗް 2007 ގައި ބޭއްވި 3 ވަނަ ގައުމީ ފިލްމް އެވޯޑް ގައި ޖުމްލަ 12 އެވޯޑް ހާސިލްކޮށް ރެކޯޑެއް ހަދާފައެވެ.
ޓެލެޑްރާމާ އުފެއްދުން
ފިލްމު 'އަމާނާތް' ގެ ތަޖުރިބާއަށްފަހު 1998 ވަނަ އަހަރުންފެށިގެން 2002 ވަނަ އަހަރަށް މަހުދީ ހަރަކާތްތެރިވީ ޓެލެވިޒަން މޯލްޑިވްސް އިން ބާއްވާ އޮފީސްތަކުގެ ޓެލެޑްރާމާ މުބާރާތުގައި އޭނާގެ އޮފީސް، އޭރުގެ މިނިސްޓްރީ އޮފް އެޓޮލްސް އެޑްމިނިސްޓްރޭޝަން ތަމްސީލްކުރުމުގައެވެ. މިގޮތުން މަހުދީގެ އިރުޝާދުގެ ދަށުން އެޓޮލްސް އުފެއްދި 5 ޑްރާމާއަށް ވަނީ ޖުމްލަ 14 އެވޯޑް ލިބިފައެވެ. އެގޮތުން 3 އަހަރު އެންމެ މޮޅު ޑްރާމާގެ ޝަރަފްވެރި ވަނަ ވަނީ ހާސިލްކޮށްފައެވެ. އަދި މަހުދީވަނީ އެންމެ މޮޅު ޑައިރެކްޓަރުގެ މަގާމް 2 ފަހަރު ހާސިލްކޮށް، އެންމެ މޮޅު ވާހަކަ ލިޔުންތެރިޔާގެ މަގާމް 1 ފަހަރު ހާސިލްކޮށްފައެވެ. މީގެ އިތުރުން، 2002 ވަނަ އަހަރު އުފެއްދި 'ފަންގި' އަކީ އޮފީސްތަކުގެ ޓެލެޑްރާމާ މުބާރާތުގައި އެންމެ ގިނަ ވަނަ ހާސިލްކޮށް ރެކޯޑެއް ހަދާފައިވާ ޑްރާމާއެކެވެ. މުބާރާތުގައި މުޅިއަކު ހިމެނޭ 7 ކެޓަގަރީގެ ތެރެއިން 'ފަންގި' ވަނީ 6 ކެޓަގަރީ އެއަހަރު ކާމިޔާބްކޮށްފައެވެ.
ތައުބާ (1999)
ރަށްފުށުގެ ދިރިއުޅުމެއް ދައްކުވައިދޭ މިޑްރާމާގައި ފެންނަނީ، މައިންބަފައިން ފަހުރުވެރިވާ، އައިންތު (ހަދީޖާ) ހިނދުކޮޅަކަށް އޭނާގެ ކެތްތެރިކަން ދޫކޮށްލުމުގެ ސަބަބުން އޭނާގެ ދިރިއުޅުން ބަދަލުވެ، އެފުށް މިފުށަށްޖެހި، އޭނާއާއި އޭނާގެ މައިންބަފައިންގެ އުއްމީދުތަށް ފުނޑުފުނޑުވެގެންދާތަނެވެ.
އޭރު އެޓޮލްސް މިނިސްޓްރީގެ މުވައްޒަފުންގެ ފަރާތުން ޑްރާމާކުޅުމަށް މާބޮޑު ތަރުހީބެއް ލިބިފައިނެތުމުން، ލިބުނު ކާސްޓުންގެ މަދުކަމުން، މިޑްރާމާގައި އެކްޓްރެސް ނާޒްލީން ވަނީ އައިންތުގެ މަންމައާއި ދައްތަގެ ބައި ޑަބަލް ރޯލްގެ ގޮތުގައި ކުޅެފައެވެ.
ލިބުނު ވަނަތައް:
އަބަދަށް... (2000)
މަހުދީ ބުނާގޮތުގައި މިއީ ފެއަރީޓޭލް ލޯބީގެ ޑްރާމާއެވެ. މިއީ މާލެއަށް ބިނާކޮށްފައިވާ ހުވަފެނީ ދުނިޔެއެއްގައި އުޅޭ މުއްސަނދި ކުއްޖެއްކަމަށްވާ ޝާއިރާ (ހަދީޖަ) ލޯބީގޮތުން ގުޅޭ ފަގީރެއްކަމަށްވާ ސިނާން (އަލީ ވަހީދު) ގެ ވާހަކައެވެ. ޝާއިރާގެ ބައްޕަ، ހުސައިންފުޅު (އަލްމަރްހޫމް މުހަންމަދު ސަލީމް އުންބެ) މިކަމާ އިންކާރުކުރުމުން ސިނާން ވީނުވީ ތަނެއް ނޭނގި ގެއްލެއެވެ. އަދި އޭނާއަށްޓަކައި ޝާއިރާ ހުންނަ ދިގު އިންތިޒާރުގައި، ޝާއިރާގެ ދިރިއުޅުމަށް އަންނަ ތަފާތު ބަދަލުތައް މިޑްރާމާއިން ފެނިގެންދެއެވެ. މިޑްރާމާ މަހުދީ ލިޔުނީ ރަހަ ތަފާތުކޮށްލުމުގެ ގޮތުންނާއި ތަފާތު މައުލޫތަކަށް ޑްރާމާ ހެދުމުގެ ނިޔަތުގައެވެ. މިޑްރާމާ ޝޫޓްކޮށްފައިވަނީ މާލެއާއި ކ. ވިލިނގިލީގައެވެ.
ލިބުނު ވަނަތައް:
ކަށިތަންމަތި (2000)
މިއީ އޮފީސްތަކުގެ ޑްރާމާ 'އަބަދަށް...' އުފެއްދުމުގައި ކެމެރާމަންގެ ގޮތުގައި މަސައްކަތްކުރި ޓީވީ މޯލްޑިވްސްގެ ކެމެރާމަން މުހަންމަދު ޝިޔާޒްގެ އެދުމުގެމަތިން މަހުދީ ލިޔެ ޑައިރެކްޓު ކުރި ޓެލެޑްރާމާއެކެވެ.
ވާރޭ (2000)
'އަބަދަށް...' ފަހު މަހުދީ އަނެއްކާވެސް އޭނާ އެންމެ ގަޔާވާ ރަށްފުށުގެ ދިރިއުޅުމަށް 'ވާރޭ' އިން ބަދަލުވިއެވެ. އަދި މިއީ ތަފާތު މައުލޫއަކަށް ހަދާފައިވާ ޕިލޮސޮފިކަލް ޑްރާމާއެކެވެ. ބާރު ސްޕީޑެއްގައި ސައިކަލު ދުއްވަނިކޮށް އެކްސިޑެންޓެއްވެ ކުއްޖަކު ވަރަށް ބޮޑަށް ޒަހަމްވުމުން، ޝާހިދު (އަލީ ވަހީދު) އަތޮޅުތެރެއިން ރަށަކަށް 6 މަސްދުވަހަށް އަރުވާލައެވެ. މިއެކްސިޑެންޓްގެ ސަބަބުން އޭނާ ހުންނަނީ މާޔޫސްވެ ދިރިއުޅުން މަތިން ފޫހިވެފައެވެ. މިރަށުން ޝާހިދުއާއި އެކުވެރިކަމުގެ ގޮތުން ވަރަށް ފުންކޮށްވިސްނާ ތަފާތު ނަޒަރަކުން ދިރިއުޅުމާއި ކުރިމަތިލައިގެން އުޅޭ ނާޒިމާ (ހަދީޖާ) އާއި ބައްދަލުވެއެވެ. މިއެކުވެރިކަން ބަދަހިވެ ޝާހިދުއަށް ދިރިއުޅުމުގެ މުހިންމުކަން އިހްސާސްކުރެވެނީ ނާޒިމާގެ ސިއްރު ފަޅާއެރުމުންނެވެ.
މިޑްރާމާގައި ނާޒިމާގެ ބައްޕަ، އައްބާސްގެ ބައި އަދާކޮށްފައިވާ އަލްމަރްހޫމް މުހައްމަދު ސަލީމް އުންބެ އަށް މަހުދީ ދީފައިވަނީ ފްރީ ޑައިލޮގެވެ. ސަލީމްގެ ސީންތަކުގައި މަހުދީ އޭނައަށް ދެނީ ހަމައެކަނި އޭނާ އަލިއަޅުވާލަން ޖެހޭ މުހިންމު ޕޮއިންޓުތަށް އެކަންޏެވެ. މިޑްރާމާ ޝޫޓްކޮށްފައިވަނީ ނ. ކެނދިކޮޅުދޫ، ނ. މާޅެންދޫ އަދި ކ. މާލޭގައެވެ.
ލިބުނު ވަނަތައް:
ފަންގި (2001)
މިއީ އަނެއްކާވެސް ތަފާތު ކޮންސެޕްޓަކަށް ރައްފުށުގެ ދިރިއުޅުން ދައްކުވައިދޭ، މުޖްތަމައުގެ ތަފާތު މައްސަލަތަކަކަށް އަލިއަޅުވާލައިގެން ލިޔެފައިވާ ޑްރާމާއެކެވެ. މިޑްރާމާގައި ހާރިޝް (އަލީ ވަހީދު) އަކީ ބައިމަނެކެވެ. އޭނާއަށް އޭނާގެ މަންމަގެ ފަރާތުން ކުރިމަތިވާ ރުޅިވެރިކަމާއި ނަފްރަތުގެ އިތުރުން އޭނާ ހުންނަނީ މުޖްތަމައުން އެކަހެރިވެފައެވެ. ހާރިޝްއަށް ކިރިޔާވެސް އޯގާތެރިކަމެއް ލިބެނީ އޭނާގެ ދައްތަ، ޝީޒާ (ނަޝްފާ ޒަކީ) އާއި ބައްޕައެއް ފަދަ އެކުވެރިއެއްކަމަށްވާ މޫސަބޭ (އަހްމަދު ސައީދު) ގެ ފަރާތުންނެވެ. ޝީޒާ އިންނަނީ ހަރުކަށި ފިރިއެއްކަމަށްވާ އަޒްހަރު (އަހްމަދު ޝަރީފް)ގެ މުށުތެރޭގައި ބަންދުވެފައެވެ. އަބްދުއްލަތީފް (އަލްމަރްހޫމް މުހަންމަދު ސަލީމް އުންބެ) އަކީ ބަނގުރޫޓުވެގެން އެރަށަށް އަރުވާލާ ދަރީންނަށް އަޅާލުންކުޑަ ދަހި ވިޔަފާރިވެރިއެކެވެ. މިއެންމެގެ ދިރިއުޅުން ޑްރާމާ ނިމޭއިރު ފަންގި ވިންނަ ފަދައިން ލާމެހި އެކަތިގަނޑަކަށް ވެގެން ދެއެވެ.
މިޑްރާމާގެ ޑައިރެކްޓަރުގެ ކްރެޑިޓްސް މަހުދީ ދިނީ އެކްޓަރ އަލީ ވަހީދަށެވެ. އެއީ އެކްޓިންގ ގެ އިތުރުން، ޑައިރެކްޝަންގެ ރޮނގުން އަލީ ވަހީދު ކުރިއަށް ގެންދިއުމުގެ ނިޔަތުގައެވެ.
މިޑްރާމާގައި ސަލީމް އެރަށަށް އަރުވާލާ ސީންގައި ކެމެރާ 180 ޑިގްރީއަށް ވުރެ ބޮޑަށް އަނބުރާލާފައިވަނީ ޓޮމް ހޭންކްސްގެ 'ކާސްޓްއަވޭ' ގައި ބޭނުންކޮށްފައިވާ އެފަދަ ކެމެރާ މޫވްމަންޓެއް އަސްލަކަށް ބަލައިގެން މަހުދީއާއި ކެމެރާމަން އަބްދުއްލަތީފް ހުރިހާ އެކްޓަރުންނާއި އެކްސްޓްރާޒްއާއި އެކު 5 ފަހަރު ރިހާސްކުރުމަށްފަހުއެވެ.
މިޑްރާމާއިން ޝީޒާގެ ބައި ނަޝްފާ ޒަކީއަށް ލިބުނީ، އެބަޔަށް އެންމެ ފުރަތަމަ ހަމަޖެއްސި ކުރީ 2 އަހަރުވެސް ބެސްޓް އެކްޓްރެސް ހޯދާފައިވާ ހަދީޖާ ކުޅެން ޖެހޭ ސީންތަށް މަދުކަމަށް ބުނުމުންނެވެ. މިޑްރާމާއިން ނަޝްފާ ޒަކީއަށް ބެސްޓް އެކްޓްރެސް ލިބުނީ އެއަހަރު ނޮމިނޭޓްވި އެހެން އެކްޓްރެސްތަކަށްވުރެ ހަގީގަތުގައިވެސް ނިސްބަތުން އެންމެ މަދު ސީން ކުޅެގެންނެވެ. އަލީ ވަހީދު އޭނާގެ ކެރެކްޓަރއަށް ތައްޔާރުވުމުގެ ގޮތުން ބައިމަނަކާއެކު 1 ދުވަސް ވަންދެން މަސައްކަތްކޮށްފައިވެއެވެ. މިޑްރާމާ ޝޫޓްކޮށްފައިވަނީ ނ. ކެނދިކޮޅުދޫ އާއި ނ. މާޅެންދޫގައެވެ.
ލިބުނު ވަނަތައް:
3 ނޮވެމްބަރ (2002)
މިޑްރާމާ ލިޔަން މަހުދީ ރިސަރޗްކުރުމަށް އެދުވަހާ ބެހޭ ލިޔެކިޔުންތަށް ދިވެހި ބަހާ ތާރީހަށް ހިދުމަތްކުރާ ގައުމީ މަރުކަޒުން ހޯދިއެވެ. އަދި މިޑްރާމާ ލިޔުމަށް މަހުދީގެ ޅިޔަނަކު 3 ނޮވެމްބަރު 1988 ގައި ކެމްކޯޑަރއަކުން ނަގާފައިވާ 3 ގަޑިއިރުގެ ވީޑިއޯ ޓޭޕެއްގެ އެހީ ލިބިގެން ދިޔައެވެ. މިޑްރާމާގެ ކޮސްޓިއުމް ޑިޒައިންކުރީވެސް އެވީޑިއޯ ބެލުމަށްފަހުގައެވެ. މިވީޑިއޯ ޓޭޕްގައި އެދުވަހުގެ ހަވީރު މަހުދީގެ ގޭގެ އެންމެން ރެޑިއޯ އަޑު އަހަނިކޮށް ވޮއިސް އޮފް އެމެރިކާއިން ކިޔާފައިވާ ރާއްޖޭގެ ހަބަރުގެ އޯޑިއޯ މަހުދީ ވަނީ މިޑްރާމާގެ ސީނެއްގައި ހަމަ އެގޮތަށް ބޭނުންކޮށްފައެވެ. އަދި އެވީޑިއޯއިން ފެންނަ ފިހާރަތަކަށް ކާޑު ހޯދުމަށް މީހުންތަށް އެއްވެގެން އުޅޭ ތަންވެސް މަހުދީ ވަނީ މިޑްރާމާގައި އެގޮތަށް ކުޅެފައެވެ.
3 ނޮވެމްބަރު 1988 ވަނަ ދުވަހު މަހުދީ ހުރީ ސްރީލަންކާގެ ކޮލޮމްބޯގައި ކިޔަވާށެވެ. މިޑްރާމާގެ ކޮންސެޕްޓަކީ މަހުދީއަށް އެދުވަސް ތަޖްރިބާކުރެވުނުގޮތެވެ.
މިޑްރާމާގައި ނަސްރު ލިބިގެން ރަށުގެ ރައްޔިތުން އުފާ ފާޅުކުރާ ކުރު ސެގްމެންޓްތަށް އުފައްދަން ހިޔާލު ލިބުނީ މައިކަލް ބޭގެ 'އާމަގަޑަން' އާއި 'ޕާރލް ހާބަރ' އިންނެވެ.
މިޑްރާމާގައި ހިމެނޭ ރަށު އޮފީހުގެ ކުރިމައްޗަށް ރައްޔިތުން އެއްވާ ސީންގައި މަހުދީ ބޭނުންކޮށްފައިވާ އެކްސްޓްރާޒް އަކީ މިހާތަނަށް ދިވެހި އެއްވެސް ފިލްމެއްގައިވެސް އަދި ބޭނުންކޮށްފައި ނުވާހާ ގިނަ އަދަދެކެވެ. އެމަންޒަރުގައި މަހުދީ ބޭނުންކޮށްފައިވަނީ 85 އަށް ވުރެ ގިނަ މީހުންނެވެ. އެމަންޒަރު ޝޫޓްކޮށްފައިވަނީ ހަފްތާއެއް ވަންދެން އެސީންގައި ހިމެނޭ މުހިންމު 47 މީހުންނާއި ކެމެރާމަން އަބްދުއްލަތީފްއާއި އެކު ސްޓޯރީބޯޑާއި އެއްގޮތަށް ރިހާޒްކުރުމަށްފަހުގައެވެ. މިސީން ޝޫޓްކޮށް ނިމުނީ ލަފާކުރި ވަރަށް ވުރެ 45 މިނެޓް އަވަހަށެވެ. މިސީންއަށް ހޭދަވީ މުޅިއަކު 1 ގަޑި 30 މިނެޓެވެ.
މިޑްރާމާ ޝޫޓްކުރުމަށް ކެމެރާމަން އަބްދުއްލަތީފް ވަނީ އޭނާ އަމިއްލައަށް ގްލައިޑްކޭމެއް ފަރުމާކޮށްފައެވެ. މިޑްރާމާ ޝޫޓްކޮށްފައިވަނީ ތ. ހިރިލަންދޫގައެވެ.
2004 ވަނަ އަހަރު
2004 ވަނަ އަހަރު އޮފީސްތަކުގެ މުބާރާތަށް މަހުދީ ލިޔުނު 'ކޮންމެވެސް ދުވަހަކުން' ޝޫޓްކުރުމުގެ ކުރިން އޭގެ ސްކްރީންޕްލޭ ޓެލެވިޒަން މޯލްޑިވްސްއިން ސެންސަރުކުރިއިރު، އޭގެ ޕްލޮޓަށް އަސަރުކުރާ ވަރަށް، ވަރަށް ގިނަ ތަންތަން އުނިކުރުމަށް އެންގުމުން، އެއަހަރު މުބާރާތުގައި ބައިވެރިނުވެ، އަދި އެދުވަސްވަރު ސިއްހީ ގޮތުން ވަރަށް ބޮޑަށް ބަލިވެ އުޅޭތީވެ، ސިއްހީ ފަރުވާއަށް އިންޑިއާގެ ޗެންނާއީއަށް މަހުދީ ދިޔައެވެ. އެތަނުން ޑޮކްޓަރުގެ ލަފާގެ މަތިން ބުރަ މަސައްކަތް ނުކުރުމަށް އަންގާފައިވާތީވެ، މަހުދީ ނިންމީ ޑައިރެކްޓްކުރުމުން ދުރުވާށެވެ. އަދި ދުވަސްކޮޅަކަށް ފިލްމު އުފެއްދުމާ ގުޅޭ ހުރިހާ މަސައްކަތުންވެސް މަހުދީ ދުރަށްޖެހިލިއެވެ.
ލޯބިވާނަމަ...
މަހުދީ ފިލްމީ ދާއިރާއަށް އެނބުރި އައީ ޓެލެވިޒަން މޯލްޑިވްސްގެ ޕްރޮޑިއުސަރ/ ޑައިރެކްޓަރ މުހަންމަދު ޝަރީފް ނުވަތަ ބާރު ޝަރީގެ އެދުމުގެ މަތިން 13 އެޕިސޯޑްގެ ސިލްސިލާއެއް ލިޔުމަށް ފުރަސަތު ލިބުމުންނެވެ. އެދުވަހާ ހަމައަށް މަހުދީ އަޒުމް ކަނޑައަޅައިގެން ހުރީ އެއްވެސް ސިލްސިލާއެއް ނުލިއުމަށެވެ. ނަމަވެސް ބާރު ޝަރީއަކީ މަހުދީއަށް ވަރަށް ކަމުދާ ވިޒުއަލް ސްޓައިލެއް ގެންގުޅޭ ޑައިރެކްޓަރެއް ކަމުން، ޝަރީގެ ފުރުސަތަށް އެއްބަސްވީއެވެ.